2017 – IRATI JAUREGI – Victoria Kent | Batxilergo2ko HISTORIA eta ENPRESA\n2017 – IRATI JAUREGI – Victoria Kent\nPosted on 18 uztaila, 2017 by Koro\nMálaga, 1891ko martxoaren 6a\nNew York, 1987ko irailaren 25a (96 urte)\nVictoria Kent Siano (Malaga, 1891ko martxoaren 6a–New York, 1987ko irailaren 25a) abokatu eta politiko errepublikazale espainiarra izan zen. Madrilgo abokatu eskolan sartu zen lehenengo emakumea izan zen 1925ean, Primo de Riveraren diktadura garaian eta auzitegi militar baten aurrean abokatu lanak egin zituen munduko lehen emakumea.\nVictoria Kent Siano Malagan jaio zen 1891ko martxoaren 6an. Aita José Kent Román zapata saltzailea izan zuen eta ama, berriz, María Siano Gonzalez etxekoandrea. Malagan bertan bizi izan zen 1917ra arte. Gurasoek, ideia liberalekoak eta gehiengoak baino pentsamolde irekiagokoak, Magisteritza ikasten utzi zioten Malagan eta, ondoren, zuzenbide ikasketak burutzen Madrilgo Unibertsitatean.\nJaiotze datari dagokionez, oraindik zalantza egiten da haren inguruan. 1891ko martxoaren 6an jaio zela pentsatzen den arren ezin da ziurtatu; izan ere, berak data aldatu izan zuen 1897 eta 1882 urteengatik zenbait dokumentutan. 1898an ere kokatu izan da bere jaiotze data. Horretarako arrazoiak akademia mailako exijentziak edo eta lakrikunkeria izan zitezkeen.\n1906an Malagako Magisteritza Eskolan sartu zen eta, bertan, bi irakasle feministek Suceso Luengo eta Teresa Aspiazuk eragin handia izango dute berarengan.\n1917an Madrilera joan zen Cardenal Cisneros institutoan batxilergoa egiteko; oso harrera ona izan zuen bere amaren sostengu eta aitaren harremanei esker. Bitartean Madrilgo emakumezkoen egoitza batean bizi izan zen, María de Maeztuk zuzendua; Victoriarengan eragin nabarmena izango zuen honek.\n1920an Madrilgo Unibertsitateko zuzenbideko fakultatean sartu zen, ikasle ez ofizial gisa eta Jiménez de Asúa eta Felipe Sánchez-Román irakasleengandik klaseak jasoz. 1924ko ekainean lizentziatu zen eta hurrengo urteko urtarrilean kolegiatu zen, lehen aldiz defentsako abokatu bezala jarduteko auzitegi batzuen aurrean. 1930ean ospea lortuko du Marina eta Gerrako Auzitegi Gorenaren aurrean Batzorde Iraultzaile Errepublikazaleko kide zen Álvaro de Albornoz defendatzeagatik. Atxilotu eta auzipetu egin zuten -gerora Errepublikaren behin-behineko Gobernua osatuko zuten beste askorekin batera- urte hartako abenduan gertatu zen Jakako altxamenduaren porrotaren ondorioz. Horrela, Kentek gerra-auzitegi baten aurrean jarduten zuen lehendabiziko emakumea izatea lortu zuen, atxilotuaren askatasuna lortuz gainera. 1931n Real Academia de Jurisprudencia y Legislación akademiako kide aukeratu zuten eta, 1933an, berriz, Asociación Internacional de Leyes Penales de Ginebra-ko kide.\nAbokatu lan asko egin arren, abokatu-bufete bat ireki zuen Marqués del Riscal 5 kalean lan-zuzenbidean espezializatua -hau lortu zuen lehenengo emakumea izan zen-. Zuzenbideko aholkulari ere izanzen Sindicato Nacional Ferroviario eta Confederación nacional de Pósitos Marítimos bezalako taldeentzako, Espainiako Kooperatiben Batzarrean buru izaten amaituz 1927an.\nMadrilera iritsi eta gutxira Espainiako Emakumeen Elkarte Nazionalean eta Emakume Gazte Unibertsitarioen taldean izena eman zuen, azken hau María Espinosa de los Monterosek gidatua zelarik; 1921ean Pragako kongresu batean ordezkari izana bera.\nPartido Republicano Radical Socialistan (PRRS) afiliatua, 1931ko hauteskundeetan Gorte errepublikazaleetako bateratze errepublikar-sozialistako diputatua aukeratu zuten Madrilgo probintzian 62254 bozkarekin. 1936ko otsailaren 16ko hauteskundeetan, diputatu aukeratu zuten Victoria Kent Jaenetik, Izquierda Republicana (IR) alderdiaren zerrendetan; hau Fronte Popularraren parte zen.\nMadril erdiguneko barrutiko komiteko presidente izan zen eta erakundeko adar feminista sortu zuen: el Ateneo Femenino Radical-Socialista izenekoa.\nGainera, 1926tik aurrera Lyceum Club Femenino elkarteko presidenteorde izan zen eta Clara Campoamor eta Matilde Huicirekin batera Instituto Internacional de Uniones Intelectuales delakoa sustatu zuen. Esan behar da emakume hauekin feminismoaren aldeko ideiak partekatzen zituela.\nGartzeletako zuzendari nagusia\nVictoria Kent Gartzelako Zuzendari Nagusia zen garaian\nVictoria kartzelan dauden emakume eta hauen haurrekin\nII. Errepublika garaian, Alcalá-Zamorak zuzendutako behin-behineko gobernuak Gartzeletako zuzendari nagusi izendatu zuen 1931ko apirilean. Urtebete baino zertxobait gehiago pasa zuen postu honetan. Espainiako gartzeletako miseria eta utzikeria egiaztatu ondoren, presoen gizarteratzea izan zuen helburu. Postu honetatik hainbat erreforma eraman zituen aurrera presondegi sistema humanizatzeko asmoz, Concepción Arenalek XIX. mendean hasitako lanari jarraipena emanez.\n1932ko ekainaren 4an dimititu zuen prentsak bere aurka egindako kanpaina baten ondorioz. Kanpaina honen arrazoiak Iruñea eta Gasteizen atxilotutako preso politikoek egindako gose grebak eta gartzeletako langileen utzikeriaz presoek behin eta berriz egindako ihesak izan ziren; aparteko aipamena merezi dute Puerto de Santa Maríako gartzelatik preso batzuk egindako ihesak. Hala eta guztiz, erreforma batzuk burutzea lortu zuen: presoen elikadura hobekuntza, erlijio askatasuna espetxeetan, familia arrazoiengatik baimenen zabaltzea, emakume talde funtzionario baten sorrera ziegetan eta girgilu eta kateen erretiratzea (hauen metalarekin Concepción Arenalen izenean estatua bat eraikitzea agindu zuen). Horrez gain, 114 zentro penitentziario itxi zituen, Madrilen Cárcel de Mujeres de Ventas zigor-gela gabeko kartzela sortzea agindu zuen eta Instituto de Estudios Penales delakoa jarri zuen martxan. Azken hau, Jiménez de Asúak, zuzenbideko fakultatean bere irakasle izanak, zuzendu zuen.\nGarai honetan hartu zituen neurriek ospe handia eman zioten. Bere izena chotis estiloko abesti ezagun batean agertzera ere heldu zen, El Pichi, Las Leandras aldizkariaren zati bat zen Francisco Alonso konpositoreak egin zuena, Madrilen, 1931n estreinatua eta Celia Gámez abeslari.\nEmakumeen Sufragioari ezezkoa\nBere bizitzako momentu esanguratsu eta polemikoenetakoa izan zen 1931n Gorte Espainiarren aurrean emakumeen sufragioren aurka agertu zenean. Bertan, Clara Campoamorrekin emakumeen eskubideetan eragin zuzena izango zuen eztabaida bat izan zuen. Kenten arabera, espainiar emakumeek gizarte eta politika kontuak ulertzeko zuten prestakuntza maila oso baxua zen eta, ondorioz, elizaren eragina medio, hauen bozka talde kontserbadoreek jasoko zuten Errepublika ahulduz. Aurkariaren ustetan, aldiz, bozka kopuruan irabaztea baino garantzitsuagoa zen emakume guztiek bozkatzeko aukera izatea, Campoamorrek gizaki guztien berdintasuna defendatzen baitzuen. Komunikabideek eztabaida jarraitu zuten eta mota guztietako irainak entzun ziren: bi emakume soilik ganbera aurrean, eta kasualitatez ere ez daude ados, edo zer gertatuko da 50 egotean?. Baina hori eta gehiago ere gertatu zen, prentsan esate baterako La Clara (Zuringoa gazteleraz) eta La Yema (Gorringoa) deitu zieten. Honen ondorioz, 1933ko hauteskundeetan ez zuten diputatu hautatu eta ospea galdu zuen.\nEztabaida hau Campoamorrek irabazi zuen eta, horri esker, 1933ko hauteskundeetan emakumeek Espainian lehenengo aldiz bozkatzeko aukera izan zuten. Ezkerra ez bezala, eskuina elkartuta aurkeztu zen hauteskundeetara eta gailentzea lortu zuen. Gerora ezkerrak emakumeak, eta bereziki Clara Campoamor, egin zituen galera honen errudun.\nHauek izan ziren Victoria Kentek 1931ko azaroaren 1eko eztabaidan aurkeztutako zenbait ideia:\n« Uste dut ez dela emakume espainiarrari bozka eskubidea luzatzeko garaia. Hau esatean bere idealak alde batera uzten dituen emakume batek dio hau. Ganberan adierazi nahi dut iritzi desberdineko bi emakume hemen elkartu eta ideia desberdinak partekatzeak ez duela ezer esna nahi, egoten baitira ideologia edo alderdi politiko bereko kideen artean iritzi desberdinak (…). Momentu honetan eman edo kendu egingo zaio gizartearen erdia baina zati handiago bati bozkatzeko aukera eta horregatik beharrezkoa da errepublika eta demokrazia nahi dugunok elkartu eta esatea: beharrezkoa da, emakumeei bozkatzeko eskubidea atzeratzea (…). Diputatu jaunak, ez da ahalmen kontua; Errepublikarentzako aukera baizik (…). Baina gaur, diputatu jaunak, arriskutsua da emakumeari bozka eskubidea luzatzea. »\nGerra Zibilaren hasierarekin erbestera alde egin zuen, beste errepublikar askoren antzera. Mugara heldu bitartean, frontean, gerran zeudenen haur askori lagundu zien alde egiten, umeak ez abandonatzeko deia egin ondoren. Parisen egon zen eta bertako espainiar enbaxadan Lehenengo Idazkari izendatu zuten haurrei laguntzen jarrai zezan. Helburu horretara bideratutako zenbait aterpetxe eta haurtzendegi sortzea ere agindu zuen.\nGerra Zibila amaitu arte Parisen bizi izan zen eta bere lanak erbestean zeuden espainiarrei laguntzera bideratu zituen, hiriburuan zeudenei lagunduz eta Ameriketara alde egiten lagunduz beste askori. Baina, 1940ko ekainaren 14an, naziek (Wehrmacht) Paris okupatu ostean, mexikar enbaxadan egon behar izan zen urtebetez. Bere izena polizia frankistak Vichyko gobernuari emandako zerrendetan agertzen zen.\nFrancoren auzitegiek epaitu zuten, eta, 1943ko azaroan, oraindik Parisen zegoenean, Mazoneria eta komunismoaren aurkako Auzitegiak, erabateko gaitasungabetzea jarri eta naziotik botatzeaz gain, 30 urteko kondena ezarri zion. Gutxienez, Gurutze Gorriak pisu bat jarri zion Bois de Bolougnen eta bertan bizi izan zen identitate faltsu batekin 1944ra arte. Denbora horretan, Madam Duval izena erabiliz, Cuatro años en Paris nobela idatzi zuen. Liburuak zantzu autobiografikoa du, Plácido, protagonistan islatzen dena.\nMexikora erbesteratu zen 1948an. Bertan, gartzeletako langileak gaitzeko eskola Escuela de Capacitación para el Personal de Prisiones sortzen aritu zen lanean bi urtez, zuzendari postua hartuz. Horrekin batera, zigor zuzenbideko eskolak ematen zituen unibertsitatean.\n1950ean, New Yorkera joan zen NBEren eskariz. Bertan, gizarte defentsarako atalean aritu zen lanean eta Iberoamerikako gartzelen egoera tamalgarriari buruzko ikerketa egin zuen.\n1951 eta 1957 urte artean eta aurreko kargua burokratikoegia zelako utzi ostean, Espainiako II. Errepublikako Gobernuaren sailik gabeko ministro izan zen erbestetik, horrela Federica Montsenyren atzetik postu hau okupatu zuen bigarren emakumea bihurtuz. Gainera, Ibérica aldizkaria sortu eta zuzendu zuen, bera bezala erbestean zeudenei begira egina. Lan hau Louise Craneren hogei urteko finantziazioari esker (1954-1974) eraman zen aurrera.\n1977an, alde egin behar izan zuenetik 40 urtera, Victoria Espainiara itzuli zen eta bere jarraitzaileek maitasunez eta begirunez betetako harrera egin zioten. Baina New Yorkera itzuli zen eta bertan hil zen 1987ko irailaren 26an. 1986an Ramon Penyafortekoa domina aitortu zitzaion, bere adina zela-eta, jasotzera joaterik ezin izan bazuen ere.\nVictoria Kent eta Louise Crane Eisenhowerren alde, 1952an, Mexiko Berrian\n2016an New Yorken Victoria Kent eta Louise Crane liburua argitaratu zuten. Bertan, Carmen de la Guardiak Kent eta Louise Crane filantropoaren erlazio intelektual zein sentimentala ikertzen zuen lehen aldiz zenbait dokumentazio pribatutan oinarrituz. Liburuaren arabera bi hauek bikote izan ziren 1950eko hamarkada hasieratik Kenten heriotzera arte. Elkarrekin bizi izan ez baziren ere, batera egon ziren urte gehienetan ingurukoek erlazioaren berri zuten. Victoriak ez zuen Louisen familiaren pisu milionarioan, New Yorkeko Bosgarren Etorbidea kalean kokatua, bizitzen jartzea pentsatu honen heriotzara arte 1972an. Egongela horretan bilera garrantzitsuak antolatu ziren eta gonbidatuen zerrenda Estatuko Departamenduak antolatzen zuen liburuan azaltzen duen moduan. La Guardiak dioenez, ingelesa ondo menderatzen ez zuen arren, ondo egokitu zen giro horretan eta jendeak bere helburuekin bat egitea lortu zuen: frankismoaren aurkako borroka eta Espainian kultura politiko errepublikar baterako beharra.\nElizabeth Bishop, Victoria Kent eta Louise Crane\nVictoria Kenten zenbait aipu\nGizakiak bere ideiak landatu egiten ditu haiengatik hil aurretik, eta ideia horiek heriotzari ihes egiten diote.\nGizatiarra, unibertsoa bezain handia eta bere osagaiak bezain txikia\nEz da inoiz ahazten zorigaiztoan eroritako gizon batek edo gizon talde batek ama deitzen gaituztenean\nEdo sinesten dugu gure egitekoa gaizkilea aldatzeko baliagarri dela edo ez dugu sinesten. Fede hau ez badugu, ziega guztiak eta zigor zerrenda osoa ere ez da nahikoa izango.\nErrepublikako Konstituzioa sortzerakoan izandako eztabaidetan parte hartu zuen Ganberan. Bere ekarpenen artean konstituzioko lehenengo artikulua da esanguratsua:\n« Espainia langilez osatutako errepublika bat da, liberala printzipioz, demokratikoa sortzez eta soziala orientazioan. Botere zibila, existitzen den bakarra, herriarengandik dator. Autoritate eta hierarkia sozial guztia menpekoa da. »\nAipamen hau ia osorik onartu zuten, botere zibila botere bakarra zela jartzen zuen zatia izan ezik.\nBeste ekarpen garrantzitsu bat estatu laikora egin zuena izan zen. 25.3 artikuluak zioenez, inor ezin zen bere aitortza erlijiosoa azaltzera behartu, eta honi sinesmen hauek ez dute inolako eraginik izango edozein motako erlazio zibilen artean gehitu zion.\nFamilia eskubideei zegokienez, ume legitimo eta ume ez legitimoen arteko bereizketa, haurtzaro eta amatasunaren babesa, ordainsari berdinketa emakume eta gizonezkoen artean eta kalean manifestatzeko eskubidea erantsi zituen.\nAzkenik, Proiektuko 39 eta 40. artikuluetan ere lan egin zuen; hauetan gizarte gaiak aipatzen dira, hain zuzen, deportazioa eta erbesteratzea.\nLan literario kantitate handia ez izan arren, hainbat generotako literatura desberdindu daiteke bere ibilbidean zehar izandako gorabeherekin bat eginez.\nHasieran, saiakera eta jardunaldiz osatutako zenbait idatzi egin zituen. Lehen publikazioa 1921eko apirilaren 17an Madrilgo Ateneoan eman zuen Pragako Kongresua hitzaldiaren testua izan zen. Pragako Nazioarteko Ikasleen Kongresuan izan zuen parte hartzearen aipua da. Espainiako Ikasleen Batasun Nazionala eta Unibertsitateko Gaztedi Feministaren ordezkari izan zen. Bestetik, bere saiakerek emakumeen eskubiderik ezari buruz eta kartzeletako bizitza gogorraz arituko dira; era berean, herriaren heziketa faltagatik kezkatuta agertuko da. Idatzi hauetan George Sand idazle frantziarraren eragina argia da.\nBeste multzo batean gartzeletako zuzendari gisa egindako lanari buruzko hitzaldiak topatuko ditugu.\n1980ko abenduaren 29an eskutitz bat bidali zuen eta bertan hainbat gauza kontatzen ditu: erbesteko urteetan Picassorekin izandako harremanak, Gernikaren sorkuntzarako nondik norakoak, Picassok Espainiako enbaxadara egiten zituen bidaiak Gerra Zibilari buruzko informazioa jasotzeko eta Espainiak margolariarekin zuen zorra.\nHorrez gain, badu 1981ean Malagako Ateneoan egindako argitalpen txiki bat Picasso: un destino sideral izenekoa. Kentek 1981eko maiatzaren 18an Picassoren jaiotzaren 100. urteurrena zela-eta, presidentearen eskariz, bidalitako eskutitz bati dagokio.\nJarraian, bi sarrera. Vicente Ribas eta Salvador de Madariagari eginak.\nBere lanik garrantzitsuena Ibérica aldizkarian egindako lana izan zen. 1954an New Yorken proiektua zirriborratu zen eta ondoren hemendik buletin bat sortuko da eta gero aldizkaria. Diktadura erregimenei aurre egitea zuten helburu eta, horregatik, Espainiako kolaboratzaileek goitizenekin hartu zuten parte. Ibérica aldizkaria sortzea izan zen Francoren diktadura suntsitu eta Espainiako Errepublika berriro agintean jartzeko asmoan aurkitu zuen baliabiderik eraginkorrena. Aldizkaria Espainiak Francoren diktadurapean jasaten zuen egoera amerikarrei jakinarazteko helburuarekin sortu zen. (…) Egunero ikusten baikenuen Ameriketako prentsak isiltasuna mantentzen zuela Espainiako egoeraren aurrean.\nAzkenik ezin da aipatu gabe utzi idatzi zuen liburu bakarra, Cuatro años en Paris. Liburu hau Parisen beste izen batekin bizi izan zen garaian idatzi zuen. Garai hartan, hiriburua naziek okupatuta zuten. Liburu hau eguneroko bat balitz bezala idatzita dago, narrazio moduan, eta frankismo eta Gestapotik ihesi igaro zituen urteak kontatzen ditu. Espainian lehenengo aldiz 1978an argitaratuko zen.\nWikimedia Commonsen badira fitxategi gehiago, gai hau dutenak: Victoria Kent\n← 2017 – ANE ERRAZKIN – Almería afera\n2017 – IRATI VALDIVIELSO – GRAPO →


Erantzulea Elkar-Ikastolak Zerbitzuak, S.L. (B75041251)\nHelburuak Hezkuntza argitaletxe zerbitzuak ematea eta honekin lotutako formakuntza kudeatzea; webguneen kudeaketa eta erabilpenaren analisiak egitea; jasotako kontsultei eta eskaerei erantzutea; gure zerbitzuekin zerikusia duten komunikazio informatiboak edota komertzialak bidaltzea\nLegitimazioa Zerbitzua emateko datu tratamenduaren beharra, legezko interesa eta baimen zehatza (legitimazio oinarri nagusiak)\nEskubideak Datuen babeserako zure eskubideak erabiltzeko enpresara jo dezakezu, helbide honetan: Pilotegi Bidea, 2, 4. bulegoa, 20018 Donostia (Gipuzkoa), posta-elektronikoa: ikaselkar@ikaselkar.eus; telefonoa: 943 22 58 76\nIzen soziala: Elkar-Ikastolak Zerbitzuak, S.L.\nHelbidea: Pilotegi Bidea, 2, 4. bulegoa, 20018 Donostia (Gipuzkoa)\nTelefono zenbakia: 943 22 58 76\nHelbide elektronikoa: ikaselkar@ikaselkar.eus\nGipuzkoako Probintziako Merkataritza Erregistroa, 2509. liburukia, 1. folioa, SS 33354 orria.\nElkar-Ikastolak Zerbitzuak, S.L. (aurrerantzean “Ikaselkar” edo “Tratamenduaren Erantzulea”) enpresaren helburu nagusia da hezkuntza argitaletxean irakaskuntza-ikaskuntza prozesua bideratzen laguntzea.\n2. Indarrean dagoen legedia\nIkaselkarrek egiten dituen datu-tratamenduei aplikatu behar zaien oinarrizko araudia:\na) 2016/679 (EB) Erregelamendua, Europako Parlamentuaren eta Kontseiluarena, 2016ko apirilaren 27koa, datu pertsonalen tratamenduari dagokionez pertsona fisikoen babesari eta datu horien zirkulazio askeari buruzko arauak ezartzen dituena (“RGPD”).\nb) Datu Pertsonalak Babesteko eta eskubide digitalak bermatzeko 3/2018 Lege Organikoa (“LOPDGDD”).\nc) Arau osagarriak eta garapen-arauak.\nIkaselkarren webgune ofiziala www.ikaselkar.eus da eta sare sozialetan dituen kanal ofizialak hauek dira:\nPribatutasun Politika honen ondorioetako, aurrerantzean Ikaselkarren webgune ofizialari, bere sare sozialetako kanal ofizialei eta egon daitezken mugikorretarako aplikazioei (“APP”-ak) “webgunea” deituko zaie, kontrakoa zehazten denean izan ezik.\nDatu pertsonalak babesteari buruz indarrean dagoen araudia betez, erabiltzaileei jakinarazten zaie datu pertsonalak Ikaselkarren webgune edo sare sozialen bitartez (posta elektroniko bidez, inprimakien bidez, etab.) edo horien erabileraren ondorioz sortutakoak, Ikaselkarren tratamendu sistemetan sartu ahal izango direla.\nIkaselkarren webgunearen bidez egin daitezkeen datu-tratamenduen helburuak honako hauek dira:\na. Ikaselkarrek sortutako materiala eta baliabideak kudeatzea, baita honi lotutako zerbitzu osagarriak kudeatzea ere (esate baterako, formakuntza saioak).\nLegitimazio-oinarri nagusia: zerbitzua emateko datuen tratamenduaren beharra (“kontratu-harremana” RGPD 6.1.b art.)\nb. Interesdunekin harremana mantentzea, egindako kontsultei erantzutea eta eskaerei erantzuna ematea. Gure zerbitzuei buruzko informazioa bidaltzea.\nc. Ikaselkar-en jarduerei buruz informatzea; webgunearen kudeaketa eta erabilpenaren analisia egitea; ikaselkar-ekin zerikusia duen jarduerekin lotutako informazio-komunikazioak bidaltzea.\n5. Sekretu eginbeharra\nIkaselkarrek erabiltzaileen datu pertsonalak pribatutasunez erabiltzeko eta horiek babesteko konpromisoa dauka; hala, eskura dituen baliabide guztiak erabiltzen ditu, interesdunen segurtasuna eta pribatutasuna bermatzeko.\n6. Datu pertsonalak biltzea\nIkaselkarrek ez dio erabiltzaileari datu pertsonalak emateko eskatzen bere webgunean sartzeko; alabaina, erakundeak hainbat eginkizun aurrera eramateko (online eta offline) ezinbestekoa izango da erabiltzaileak datu pertsonalak ematea.\nErabiltzaileak era askean eta borondatez emango ditu bere datuak. ikaselkar-ek erabiltzaileak eskatutako zerbitzua jasotzeko beharrezkoa den informazio pertsonala baino ez du eskatuko. Webgune honetan edozein eratako edukiak (datuak, testuak, bideoak, soinua, argazkiak, grafikoak, mezuak edo bestelako materiala) txertatzen dituen erabiltzaileak adierazi eta bermatu behar du hemen adierazitako baldintzen eta indarrean dagoen legediaren arabera egingo duela.\nHirugarrenen datu pertsonalak gehitzen dituen erabiltzaileak adierazi behar du pertsona horien baimena daukala datuak argitaratzeko. ikaselkar-ek nozbait adin txikikoei zuzendutako zerbitzu bat eskaintzen badu guraso edo tutore legalen baimena eskatuko du, datu pertsonalen bilketa, tratamendu eta, bere kasuan, datuen komunikaziorako.\nErabiltzailearen ardura eta beharra izango da emandako datuen zehaztasuna, zuzentasuna eta egiazkotasuna bermatzea eta, behar den kasuetan, datu hauek eguneratzea. Ikaselkarrek ez du honen inguruko erantzukizunik hartuko bere gainean. Erabiltzailea bera izango da, horrenbestez, ematen dituen datuekin eragindako kalteen erantzule bakarra.\nIkaselkarrek webgunean eduki lezakeen baliabidearen bitartez, posta arruntez, posta elektroniko bitartez edo beste baliabidearen bitartez curriculuma bidali badiguzu, Ikaselkarri berariazko baimena ematen diozu zure datuak enpresaren tratamedu sisteman gordetzeko.\nZure datuak Tratamenduaren Erantzuleak burutu ditzaken langile hautaketa-prozesuetarako erabiliko dira. Era berean, zure datuak Ikaselkarrek hautaketa-prozesua egiteko kontratatu dezakeen hirugarren enpresa bati komunikatuak izan daitezke.\n8. Sare sozialetarako eta web kanaletarako estekak\nWebgune honek sare sozialetarako eta kanpoko webgune eta web-kanaletarako estekak eskaini ditzake. Ikaselkarrek ez du bere gain hartzen estekatutako gune horien gaineko inongo erantzukizunik. Webgune honetan kokatutako esteketatik edo beste edozein modutan ikaselkar-ekin zerikusia duten sare sozialetan eta kanpoko webgune eta web-kanaletan sartzen den erabiltzaileari aldez aurretik eta berariaz jakinarazten diogu erabilera-baldintzak, pribatutasun-politikak, cookien politikak eta beste edozein baldintza eta/edo araudi sare sozial eta webgune eta web-kanal horien arduradunen menpe daudela, inoiz ez Ikaselkarren menpe.\n9. IKASELKARren presentzia Sare Sozialetan\nIkaselkarrek Sare Sozial desberdinetan profilak ditu, erakunderekin edo haren jarduerarekin lotutako zerbitzuak eta jarduerak zabaltzeko helburu nagusiarekin. Kanal horien bidez eskaintzen diren argitalpenak orientagarriak izango dira.\nErabiltzaileak bere sare sozialetan duen profilarekin Ikaselkarren profiletan erregistratzean, bereriazko baimena ematen dio erakunderi bere datu pertsonalak Pribatutasun Politika honen arabera tratatzeko.\nErabiltzaileak sare sozialen bidez borondatez emandako informazioa eta datu pertsonalak Ikaselkarrek erabiltzailearekin harremanetan jartzeko, erabiltzaileak egiten dituen kontsultei eta eskaerei erantzuteko, erakunderekin edo haren jarduerarekin lotutako informazio eta komunikazioak bidaltzeko eta lehiaketak, gonbidapenak eta antzeko jarduerak kudeatzeko erabil daiteke. Era berean, erabiltzaileak ikaselkarri eta haren argitalpenei buruz duen iritzia edo balorazioa ezagutzeko eta, oro har, Ikaselkar sare sozialetan duen presentzia kudeatzeko erabiliko da.\nErabiltzaileei jakinarazten zaie Ikaselkarren sare sozialen bidez argitaratzen den informazioa eta edukiak (datuak, testuak, bideoak, soinua, argazkiak, grafikoak, iruzkinak, mezuak edo beste material bat) sare sozialen beste erabiltzaile batzuen esku gera daitezkeela (hala badagokio, datu pertsonalak barne). Hirugarrenen datu pertsonalak erabiltzen dituen erabiltzaileak nahitaez eskatu behar du datu horiek tratatzeko baimena. Sare sozial bakoitzaren erabiltzaile-profila konfiguratzen denetik, erabiltzaileak kasu bakoitzean publiko egin nahi duen informazioa konfiguratu dezake, eman dituen baimenak ikusi, ezabatu edo desaktibatu, eta bere argitalpenak kudeatu, bere irizpidearen eta sare sozial bakoitza erabiltzeko arauen arabera.\nErabiltzailearen argitalpenek indarrean dagoen legedia, sare sozialek ezarritako pribatutasun politikak eta erabilera arauak eta ikaselkar-ek duen pribatutasun politika bete beharko ditu. Honen erantzule bakarra erabiltzailea izango da. Ikaselkarrek ez du inolako erantzukizunik hartzen bere gain erabiltzaile bakoitzak egiten dituen argitalpenei dagokienez. Ikaselkarrek alde bakarrez eta aldez aurretik jakinarazi gabe ezabatuko ditu indarrean dagoen legedia, erabilera arauak eta ezarritako pribatutasun politikak urratzen dituzten edukiak, edo desegokitzat jotzen dituenak.\nIkaselkarrek Facebook, Instagram, Twitter, YouTube eta beste sare sozial batzuetako profilak jarraitzen ditu, baina horrek ez du esan nahi horiekin inolako loturarik dagoenik.\nIkaselkarrek beretzat gordetzen du bide honen bitartez jasotako mezu edo iruzkinei ez erantzuteko eskubidea. Ikaselkarrek edozein unetan eta aldez aurretik abisatu gabe aldatu edo ezabatu ahal izango ditu bere sare sozialetan igorritako argitalpenak.\nJarraitzailea izatean edo sare sozialetan "gustatzen zait" sakatzean, onartzen duzu: 1) zure datu pertsonalak dagokion sare sozialaren pribatutasun politikaren inguruan tratatzea; 2) Ikaselkarrek zure kontaktu zerrendan jasotako datuak eskuratzea; 3) erakundeak argitaratutako albisteak eta promozioak zure abisu eta jakinarazpenetan agertzea.\n10. Interesdunen eskubideak\nZure datuak ikustea, zuzentzea, ezereztea, tratamendua mugatzea, tratamenduari aurka egitea eta portabilitatea eska dezakezu, baita zure baimena ezeztatu eta gai honi buruzko bestelako edozein eskari egin ere. Horretarako, idatzi bat bidali beharko diozu Tratamenduaren Erantzuleari, helbide honetara: Ikaselkar. Pilotegi Bidea, 2, 4. bulegoa, 20018 Donostia (Gipuzkoa), telefonoa: 943 22 58 76 edo, bestela, ikaselkar@ikaselkar.eus helbide elektronikoaren bitartez.\nIkaselkarrek, bere tratamendu-sistemetan dauden datu pertsonalak erabiltzean, datuen segurtasuna bermatzeko eta horiek aldatzea, galtzea edo baimenik gabe erabiltzea saihesteko beharrezkoak diren neurri tekniko eta antolamendu neurriak hartuko ditu. Betiere, teknologia-egoera, bildutako datuen izaera eta horiek izan ditzaketen arriskuak kontuan izanda; bai giza jardunak eragindakoak, bai ingurune fisiko zein naturalak eragindakoak. Horretarako, aintzat hartuko du datu pertsonalak babesteko indarrean den legedia. Nolanahi ere, erabiltzaileei argi adieraziko zaie segurtasun-neurri informatikoak ez direla erasoezinak, eta ondorioz, gerta litezkeela legez kanpoko esku-hartze edo esku-hartze bidegabeak, baina ez liratekeela ikaselkarren erantzukizunpekoak.\n12. Segurtasun urraketak\nErabiltzaileak ahalik eta azkarren jakinarazi beharko dio Tratamenduaren Erantzuleari edozein intzidentzia, segurtasun urraketa edo ez beharrezko sarbidea egon dela detektatuz gero. Jakinarazpena egiteko 943 22 58 76 telefono zenbakia edo ikaselkar@ikaselkar.eus helbide elektronikoa erabili ditzake.\nIkaselkarrek beretzat gordetzen du bere pribatutasun-politika aldatzeko eskubidea, bai ordura arteko irizpideak aldatu dituelako, bai lege- edo jurisprudentzia-aldaketak izan direlako. Ikaselkarrek aldaketaren bat eginez gero, ordea, testu berria webgune berean argitaratuko du, eta erabiltzailea berehala ohartuko da. Dena den, erabiltzailea webgunean sartzen den unean bertan aurreikusita dauden arauek arautuko dute erabiltzaileekiko harremana. Horregatik, ikaselkar-ek gomendatzen dizu aldian-aldian sartzeko pribatutasun-politika honetara.\nIkaselkar eta erabiltzailearen artean sortutako harremana, hain zuzen, aplikatzeko modukoa den legediari eta eskumena daukan jurisdikzioari buruz indarrean den araudian xedatutakoak arautuko du. Nolanahi ere, araudiak aurreikusten badu aldeek eskumen baten menpe jarri behar dutela, Ikaselkar eta erabiltzailea, dagokien beste zeinahi eskumeni espresuki uko eginda, Donostiako Epaitegi eta Auzitegien menpe jarriko dira.\nErabiltzaileak ez baditu baldintza hauek betetzen edo webgunean azaltzen diren edukien okerreko erabilera egiten badu Ikaselkarrek Zuzenbideak ematen dizkion neurri zibilak eta penalak (ekonomikoak barne) hartuko ditu ez-betetze hauek zigortzeko.


Eskumen instituzionalak | Nafarroako Gobernu Irekia\nNafarroako Foru Eraentza Berrezarri eta Hobetzeari buruko Lege Organikoak integratutako eskumen instituzionalak\n44. artikulua: Eskumen osoa\nHerri lanak, legez Estatuaren interes orokorrekoak ez badira, edo haiek egiteko Estatuko beste lurralderik ukitzen ez bada.\nInteres orokorrekoak ez diren aireportuak; heliportuak.\nMeteorologia zerbitzua, gai honetan Estatuari dagozkion ahalmenak ukatu gabe.\nUr-aprobetxamenduak, ubideak eta ureztaketak, urak osoki Nafarroan barna iragaten badira eta haien aprobetxamenduak Estatuko beste lurralderik ukitzen ez badu.\nEnergia ekoiztu, banatu eta garraiatzeko instalazioak, garraioa Nafarroako lurraldetik kanpora ateratzen ez bada eta haren aprobetxamenduak Estatuko beste lurralderik ukitzen ez badu, ur mineralak, termalak eta lurpekoak, hori guztia Estatuaren oinarrizko legeria deusetan ukatu gabe meatzaritzaren eta energiaren araubideaz den bezainbatean.\nIkerkuntza zientifikoa eta teknikoa, Estatuari sustapen eta koordinazio orokorrerako dagozkion ahalmenak deusetan ukatu gabe.\nKultura, Estatuarekin koordinaturik.\nHistoria, arte, monumentu, arkitektura, arkeologia eta zientzia ondarea, betiere ondare hori esportazioaren eta espoliazioaren aurka defendatzeko Estatuak dituen ahalmenak deusetan ukatu gabe.\nEstatuaren titulartasunekoak ez diren artxiboak, liburutegiak, museoak, hemerotekak eta kultura-gordailurako gainerako zentroak.\nArte Ederren sustapenarekin eta irakaskuntzarekin zerikusia duten erakundeak.\nTurismoaren sustapena eta antolamendua.\nKirolen eta aisiaren erabilera egokiaren sustapena.\nKasino, joko eta apustuak, kirol eta ongintzaren arloko elkarrekiko apustuak salbu.\nGarapen komunitarioa; berdintasunerako politikak; haur, gazte eta hirugarren adinekoen aldeko politika.\nIrakaskuntza, kultura, arte, ongintza, laguntza eta gisako izaera duten elkarteak, baldin eta beren eginkizunak nagusiki Nafarroan betetzen badituzte.\nNafarroako foru zuzenbidearen arauei jarraikiz eratutako fundazioak.\nNafarroarentzat interesa duen estatistika.\nBarne azokak eta merkatuak.\nAdin txikikoen babes eta tutoretzarako eta gizarteratzeko erakunde eta establezimendu publikoak, Estatuko legeria orokorraren arabera.\nNekazaritza Ganberak eta Merkataritza eta Industria Ganberak, legeria orokorraren funtsezko oinarrien ariora eta kanpo merkataritzaren alorrean Estatuak dituen eskumenak deusetan ukatu gabe.\nJatorrizko deituraren eta publizitatearen arauketa, Estatuarekin lankidetzan.\nLanbide elkargoak eta lanbide tituludunen jarduera, legeria orokorrari jarraikiz.\nKooperatibak, Gizarte Segurantzan sartu gabeko mutualitateak eta positoak, gai horretan legeria orokorrak dioenaren arabera.\nMerkataritzako burtsak eta salgaiak nahiz baloreak kontratatzeko gainerako zentroak ezarri eta arautzea, merkataritzako legeriaren arabera.\nJarduera ekonomiko orokorraren oinarri eta antolamenduarekin bat, eta moneta, kreditu, banku eta aseguruen arloan Estatuak duen politikarekin bat, Nafarroak eskumen esklusiboa dauka ondoko gai hauen gainean:\nJarduera ekonomikoaren plangintza eta garapen ekonomikoaren sustapena Nafarroaren barnean.\nIndustria, deusetan ukatu gabe Estatuko arauek segurtasun, osasun edota interes militarreko arrazoiak direla eta erabakitzen dutena, ezta meategi, hidrokarburo eta energia nuklearrari buruzko legeriaren mende dauden industriekin zerikusia duten arauek ezartzen dutena ere. Aldiz, atzerriko teknologia eskualdatzeko baimena Estatuaren esku gelditzen da, horretan eskumen osoa baitu.\nIndustria sektoreen birmoldaketarako Estatuak ezarritako planak Nafarroan garatu eta betearaztea, haietan ezarritakoari jarraikiz.\nBarne merkataritza eta kontsumitzailearen nahiz erabiltzailearen defentsa, deusetan ukatu gabe prezioen politika orokorra, ondasunen zirkulazio librea lurralde nazionalean eta lehiaren defentsari buruzko legeria.\nKreditu-erakunde korporatiboak, publikoak eta lurraldekoak.\nAurrezki kutxak, gai honi buruzko hitzarmenen araubide berezia deusetan ukatu gabe.\nNafarroako sektore publiko ekonomikoa, lege organiko honen beste manu batzuetan jasotzen ez den heinean.


CCI :: Centro de Comunicación Internacional - Kode etiko\nKode etiko edo deontologikoa\nItzulpengintza eta interpretaziorako kode etikoa\nInterpretazio sozialerako kode etikoa\nHornitzaileentzako erabilera arauak\nInterprete sozialak ez du sekula interpretazioan aritzean entzundako eta/edo igorritako informazioa hedatuko, nahastutako aldeek hori egiteko baimena argi eta garbi eman ez badiote, edo legeak halaxe agindu ezean. Era berean, ez du komunikazioan inplikaturik dauden aldeei buruzko informaziorik ezagutaraziko.\nOharra: salbuespen kasuetan (buru-hiltzea, adingabeen abusua edo genero-indarkeria), eta haien jakinaren gainean badago, informazio hori dagokion administrazioari emateko betebehar morala du, baita lege betebeharra ere.\n2.- Pertsonekiko errespetua.\nInterprete sozialak errespetuz tratatuko ditu interpretazio jardueran inplikatuta dauden pertsona guztiak:\nmodu berean tratatuko ditu alderdi guztiak, duintasunez eta errespetuz, bakoitzaren arraza, kolorea, adina, generoa, sexu-orientazioa, erlijioa, naziotasuna, ideologia politikoa, egoera sozio-ekonomikoa edo sinesmen kulturalak edozein izanik ere.\nerabiltzailearen eta zerbitzu publikoko langilearen arteko edo erabiltzailearen eta interpretearen arteko genero desberdintasunagatik komunikatzeko egon litezkeen hesiak ezagutzera emango ditu.\nerrespeturik gabe esandakoari erantzungo dio, adieraziz, printzipio etikoen arabera, esandako guztia (zakarkeriak eta iruzkin zein jokabide diskriminatzaileak barne) leialki itzultzeko betebeharra duela.\nInterprete sozialak ez du interpretazioan inplikatutako alde batekiko zein bestearekiko inolako lehentasunik edo aurretiko jarrerarik erakutsiko. Sekula ez die jardueran parte hartzen duten pertsonei buruzko iritzi pertsonalik eman behar, ezta pertsona horien adierazpenak zalantzan jar ditzaketen aurpegi-keinurik egin behar ere.\nInpartzialtasuna honela erakusten da:\nalde bati nahiz besteari lehentasunezko traturik eman gabe.\naldeei beren kabuz komunikatzen utziz, eta komunikazioan hirugarren alde bezala parte hartu gabe; interpreteak, beraz, ez du ez aholkurik ez iritzi pertsonalik emanen.\naldeek elkarrizketa batean eztabaidatzeko duten eskubidea errespetatuz eta, inplikatu gabe, interpretatzen jarraituz.\nsolaskideen arteko elkarrizketan iritzi edo gogoeta pertsonalik adierazi gabe, baita igortzen den mezuarekin ados ez dagoenean edo okerra, faltsua edo ezmorala dela hautematen duenean ere.\ninpartzialtasun falta erakusten duten keinuak egin gabe (sorbaldari eragin, bekokia zimurtu, harridura edo atsekabea erakutsi, etab.).\ninterpretearen eta erabiltzailearen arteko lotura pertsonalak saihestuz; beraz, lotura pertsonal horiek erabiltzaileari lotsa edo deserosotasuna sentiarazten badiote askatasunez adierazteko orduan, beste interprete bat eskatzen saiatuko da.\ninterpretea ordezkatzeko eskatuz, traumengatik edo esperientzia pertsonalengatik estres emozionala nozituko dela eta horrek interpretazio zerbitzu egokia eragozten duela argi dagoenean.\nOharra: beste interprete bat eskura ez dagoen kasuetan, horrek bere egoeraren berri emango du eta erantzukizunez jokatuko du, bere buruarekiko eta besteekiko errespetuz jokatuz betiere.\nInterprete sozialak zehaztasunez itzuliko du mezua, eta beti eduki linguistiko eta kulturala helarazi beharko du, baita hiztunaren intentzioa ere; horretarako, jasotzaileak ulertzeko moduko hizkera erabiliko du interpreteak.\nHalaber, solaskideek erabiltzen duten erregistroa, hizkuntza maila eta abar ahalik eta leialkien islatzen saiatuko da, hizlariak sortutako eragin berdina sortzeko. Horretarako:\nahozkoak nahiz ahozkoak ez diren mezuak igorriko ditu mezuaren esanahia aldatu gabe.\nhiztunaren testuinguru kulturalean esanahi bakar edo esklusiboa duten ahozkoak ez diren adierazpen edo keinuen esanahia argituko du.\nhiztunaren mezuaren doinua mantenduko du, baita lizunkeriak eta zakarkeriak esaten direnean ere.\n(Oharra: kulturen arabera, esamolde horiek onartzeko maila desberdinak daude, eta ulergarria da interpreteak horiek interpretatu nahi ez izatea; fideltasunaren printzipioari eutsi beharra dago, baina, erabiltzaileak berak hitz egingo balu bezalako efektu bera eragiteko).\nhauteman bezain laster ezagutarazi eta zuzenduko ditu interpretazio akatsak.\nazentu, dialekto, erregistro eta kultura desberdintasunak dauden kasu partikularretan, esanahia argitu eta guztia ulertu dela egiaztatuko du.\nhiztunak erabilitako hizkuntzaren erregistro formal/informal bera mantenduko du; ulermena ezinezkoa den kasuetan, zailtasun horien berri emango du, eta erregistroa egokituko du elkar ulertzen laguntzeko.\n5.- Interes arteko gatazka.\nInterprete sozialak gertatzen den edo gerta daitekeen edozein interes arteko gatazkaren berri emango die alde guztiei. Interprete baten objektibotasunari eragozten dion edozein baldintza da interes arteko gatazka. Interpretea alde batekin erlazionaturik badago edo alderen baten ezaguna bada, edota interpreteak interpretazioaren emaitzan interes pertsonalik badu, gatazka sor daiteke.\nEra berean, herrialde baten eta beste baten sistemen arteko kultur desberdintasunen ondorioz, interes arteko gatazka egon daiteke. Alde batek, edo biek, gure herrialdean eta/edo erabiltzailearen herrialdean sistemak duen funtzionamendua edo horren baliokidetasuna ez ezagutzeagatik, interpreteak argitu egin beharko ditu desberdintasun horiek komunikazioaren emaitzan eragina izango dutela erreparatzen badu. Interpreteak ez du inoiz aurretiko jarrerarik, aurreiritzirik edo partzialtasunik erakutsiko.\nInterprete sozialak bere gaitasunak ahalbidetzen dion lana bakar-bakarrik onartuko du, "hautatua", "ebaluatua" eta "prestatua" izan den hizkuntzetan betiere. Interpreteak uste badu bere lana aurrera eramateko behar bezalako prestakuntzarik ez duela, ez du lan hori onartu behar.\nHitz, esamolde edo ñabardura baten itzulpen zehatza garrantzitsua eta erabakigarria izan daiteke; horregatik, beharrezkoa den denbora erabili behar da, hobe baita zehatz-mehatz itzultzea agudo itzultzea baino.\n7.- Kultur sentiberatasuna.\nInterpreteak funtsezkoak dira kultur desberdintasunak eta horiek komunikazioan duten inpaktua identifikatzerako orduan. Kultur sentiberatasuna garatzea interprete sozialaren oinarrizko zeregina da. Horretarako, interpreteak kultur ikastaroetan parte hartzeko gomendatzen da, ondoko xedeetarako:\nbalio pertsonalek kultur talde desberdinekin lan egiteko trebetasunari nola eragiten dioten ikusteko.\nlanaren xede diren kultur talde desberdinen artean dauden antzekotasun eta desberdintasunei buruzko ezagutza handiagoa eskuratzeko.\nkultur desberdintasunak leuntzen, arintzen dituzten estrategiak sortu, egokitu eta inplementatuko dituzten trebetasunak garatzeko.\nInterprete soziala bere lana egiteko gaitasuna mantentzen ahalegindu behar da, trebetasunak hobetzeko ikastaroetan, prestakuntza eta ikerketa programetan eta birziklatzeko ikastaroetan parte hartuz. Bere jarrera beti hartuko da profesionaltzat, ondokoak errespetatzen badira behintzat:\ninterpretazioarekin erlazionatuta ez dagoen beste edozein lan ez onartzea.\nbere mugei, esperientzia faltari buruz eta abarri buruz jakinaraztea, interpretaziorako kaltegarriak izan daitezkeelako.\nlan egiten den ingurunerako egokia eta aproposa den janzkera erabiltzea.\nedozein alderen eskutik datorren eroskeriarik, esker-ordainik edo mesederik ez onartzea (gozoki edo beste motatako elikagairen bat bezalako oparitxoren bat onartu daiteke, eta area horretan dauden gainerako lankideekin konpartitu daitezke, baina betiere kulturaren arabera egokia bada).\n(c) CCI Centro de Comunicación Internacional Iratxeko Monasterioa, 47, behea (atzealdea). 31011 Iruña


Aireko CO2 xurgatzen eta alga jangarriak sortzen dituzten eguzki-xafla biologikoak | Joerak • barrixe\nAireko CO2 xurgatzen eta alga jangarriak ...\nAireko CO2 xurgatzen eta alga jangarriak sortzen dituzten eguzki-xafla biologikoak\nZientzialariak “Biosolar Leaf edo Eguzki-hosto biologikoa” probatzen ari dira Londresen. Eguzki-hosto horrek karbonoaz elikatzen diren organismoak erabiltzen ditu airea garbitzeko –eta zuhaitzek baino hobeto garbitzen dute-, eta proteina-iturri paregabea da gainera.\nLondres mendebaldeko Imperial College London campus berrian algaz estalitako eguzki-xafla biologiko berde distiratsuak jarriko dituzte laster hainbat eraikinetako teilatuetan. Landareek karbono dioxidoa hartzen dute airetik eta oxigeno freskoa ekoizten dute, lur-azalera berdin bateko zuhaitzek baino 100 aldiz azkarrago. Gainera, mikroorganismo mikroskopiko horiek bildu egin daitezke elikagaietan erabiltzeko.\n"Eguzki-xafla biologikoa deitzen diogu” dio Julian Melchiorri-k, teknologia berri hori diseinatu duen Arborea konpainiako zuzendari nagusiak. “Eguzki energia erabiltzen du, baina energia hori argindar bihurtu beharrean (eguzki-xafla arrunt batek egingo lukeen bezala), elikagai bihurtzen dugu”.\nMelchiorri-k dio mikroalgak dagoeneko erabiltzen direla elikagaietan, baina xafla berriek produkzio-prozesu patentatu bat darabilte, zeinari esker hazkuntza merkeagoa eta eskalagarriagoa baita eta produktua, berriz, kalitate handiagokoa.\n“Gure campus berria bertan behera utzitako eremu industrialez inguratuta dago eta horrek esan nahi du ez dela erraza zuhaitzak landatu eta eremuak berdetzea” dio Neil Alford-ek, Londreseko Imperial College campuseko zuzendari laguntzaileak. “Baina teknologia hori erabil dezakegu zuhaitzak ordezkatzeko. Londres barruan oxigenoa sortu ahal izango dugu –eta hori ez da ideia txarra-, baina, horrez gain, sortu dezakegu zerbait gai dena area bateko azaleran zuhaitzek baino 100 aldiz oxigeno gehiago ekoizteko. Algek naturalki xurgatzen dute CO2 eta beste organismo fotosintetiko batzuk baino azkarrago askatzen dute oxigenoa. Eta xafletako hazkuntza-sistemari esker, edozein tokitan egin daiteke prozesu hori. “Xaflak berdin ezar daitezke eraikinen hormetan edo teilatuetan, eta hori interesatzen zaigu”.\nazkena: Patenteak eta Markak Bizkaian - 2020ko lehen seihilekoa


Apirilean erosi ditzakezun hurrengo disko berriak Bezzia\nApirilean erosi ditzakezun hurrengo disko berriak\nMaria vazquez | 01/04/2021 12:00 | Eguneratu da 28/03/2021 20:14 | Gaurkotasuna\nHilaren hasiera guztietan zurekin partekatzen dugu Bezzia musika albisteak etorriko direnak. Eta apirilean, ez dira gutxi izango merkatura atera diren disko berriak. Ezin izan genituen guztiak ekarri, beraz, aukeraketa txiki bat egin genuen Love of Lesbian, Zahara edo The Who izenekin. Zein entzun nahiko zenuke?\n1 Taylor Swift - Beldur Barik (Taylorren bertsioa)\n2 Lesbianekiko maitasuna - VEHN\n3 Derby Motoretaren Burrito Kachimba - Hari beltza\n4 Ismael Serrano - Izango gara\n5 The Who - The Who agortuta\nTaylor Swift - Beldur Barik (Taylorren bertsioa)\nTaylor Swift begiratu Fearless bigarren diskoa jatorriz 2018an kaleratua, 6 bonus pista barne, jatorrizko eta platinozko bertsioetan sartutakoez gain. Aurkezpen bakar gisa Love istorioa entzun ahal izan dugu jada, eta ondoren You You over me argitaratu zen, argitaratu gabeko 6 abestietako bat.\nDisko honi buruz, Taylorrek honakoa adierazi zuen duela gutxi: “Beldurrik gabeko diskoa gogoratu nuenean eta bihurtu den guztia, zuri esker, nahi gabeko irribarre bat agertzen zait. Gure txiste asko sortu ziren musika garaia izan zen, besarkada ugari eta esku bostekoa eman genizkion elkarri, lotura suntsiezinak sortu ziren, beraz, beste ezer gehitu aurretik, esan dezadan nerabe izatea ohore bat izan dela zuk. Eta 2008az geroztik iritsi zinetenontzat oso pozik nago sentimendu horren zati bat laster zurekin bizi ahal izateak. Orain bere osotasun bitxi, eferveszente eta kaotikoan eskertzen dudala ".\nLesbianekiko maitasuna - VEHN\nVEHN -Epic Journey Into Nowhere-ren akronimoa da Love of Lesbian bederatzigarren diskoa. La Casamurada eta Blind disketxetan lan egiten duten diskoa 2020an zehar eta Ricky Falknerrek eta Santos & Flurenek ekoitzitako 12 abesti biltzen dituena.\nApirilaren 16ra arte argia ikusiko ez duen arren, nola entzun ahal izan dugu lehenengo aurrerapena Cosmos (Eguzki Antisistema), ondoren, ondoren etorri zen Epic Journey to Nowhere, The World and The South Bunbury-rekin. Hala ere, lankidetza ez den bakarra, El columpio asesino taldeko Cristina Martínez eta Álbaro Arizaleta ere diskoan agertzen baitira.\nDerby Motoretaren Burrito Kachimba - Hari beltza\nBlack thread Derby Motoretaren Burrito Kachimba diskoetxearen bigarren diskoa da. Jordi Gilek, Tera Badak eta taldeak berak egindako aurreko lana bezala ekoiztua, aurrerapen gisa balio du El valle, Gitanak jarraitzen duen gaiarekin.\nIsmael Serrano - Izango gara\nSeremos 13 pistaz osatutako bilduma da apirilaren 23tik aurrera esku artean izan dezakegula. Duela gutxi, lehen aurrerapenarekin aditu ahal izan genuen, Why we were izenburukoa, Clara Alvarado eta Litus-en lankidetza du. Baina horiek ez dira diskoko kolaborazio bakarrak; Gonbidatu gisa ere agertzen dira: Pablo Alborán, Ede eta Jimena Ruiz Echazú.\n«Abestiek ia beti iragana omentzen duten arren, badaude etorkizunerako bokazioa duten doinuak eta bertsoak. Disko honek itxura hori partekatzen duela uste dut ". Ismael Serranok esan du. «Poema bakoitza norberarekin izandako elkarrizketatik dator. Ariketa terapeutiko honetan, abesti hauek norberaren aurkikuntzarako bidaia bilakatzen dira, nor naizen errepasatzen dudana, bere ondorio guztiekin: porrota edo maitasun erromantikoa idealizatzeko joera, bihotzeko minaren kanta batzuen atzean ezkutatutako estortsioa, harrotasuna "Hala esan dizut" dioenaren inguruan, kantautoreen posizioa pozik agertu da betiko galtzaile gisa mozorrotu arren ".\nThe Who - The Who agortuta\nThe Who filmaren luxuzko super edizioak hori agortu du Inoiz argitaratu gabeko 46 abesti biltzen ditu taldeak da disko berrietako beste bat. Hasieran 1967ko abenduan kaleratu zen eta gero Rolling Stone-k "The Who's album onena" bezala deskribatu zuen. piraten irrati kateak omendu eta gero eta gizarte kontsumistaagoa parodiatzen. Baina hori ez zen gauzarik iraultzaileena; albumean bertan publizitate espazioa saltzea zen, aurreko eta atzeko azaletan ikus daitekeen moduan.\nApirilaren 30ean "Puta" argia ikusiko da, Zahararen disko berria eta dagoeneko hiru aurrerapen entzun ahal izan ditugu: Merichane, Song of death and salvation eta Taylor. Diskoak guztira 11 abesti izango ditu eta formatu desberdinetan egongo da eskuragarri Zaharak berak bere Instagram ipuinetan azaltzen duen moduan. Istorio horietan disko berri honen paketeen zati bat ere ezagutu ahal izan dugu, Zaharak asko zaintzen duen eta bere lana askoz ere bereziagoa bihurtzen duen zerbait.\nArtikuluaren bide osoa: Bezzia » Gaurkotasuna » Apirilean erosi ditzakezun hurrengo disko berriak\nEmakumeen lurrinik onenak\n7 ideia zure lapikoak etxean margotzeko


Ama maite dut. Aita maite dut. – TTiKLiK!\nHasiera/kolaborazioak/Jone Areta Urrestarazu/Ama maite dut. Aita maite dut.\nJone Areta Urrestarazukolaborazioak\nAma maite dut. Aita maite dut.\n2.355 1 minute read\n2016/07/29 Jone Areta Urrestaratzu\nNire gurasoak ez dira elkarrekin bizi. Lehen hiruok etxe berean bizi ginen, baina badira urte batzuk, nire amak eta nire aitak elkarrekin bizitzeari utzi eta bakoitza etxe batean bizitzea erabaki zutela.\nHortik aurrera asko aldatu da nire bizitza. Orain bi etxe ditut eta amatxoren etxean lo egiten dudan arren, arratsaldeak aitarekin ematen ditut. Gero oporrak iristen dira eta orduan opor erdiak amaren etxean ematen ditut eta beste erdiak aitarenean. Baina nik ezin dut erabaki, paperean idatzita omen dago, noiz egon behar naizen bakoitzarekin.\nOrain ez gara inoiz hiruok elkarrekin egoten eta nik hori gustuko nuen. Aita eta ama ez dira elkarrekin egoteko gai, ez dute elkar maite. Ni maite naute eta nik ama eta aita berdin maite ditut, ilargiraino eta buelta!! Baina batekin ala bestearekin nagoenean zer egin dezakedan eta zer ez ikasi behar izan dut. Ez da erraza izan, baina denborarekin bata eta bestearen eskakizunetara egokitzen joan naiz. Dena den, askotan nire nahia eta beharren kontra aritzen naiz. Ez dute ulertzen batekin egon arren, bestea ikusten dudanean, bere besoetara botatzeko beharra izaten dudala, nik biak maite ditudalako.\nUrte gutxi izan arren, heldu askok menperatzeko gai ez diren emozioak kudeatzen ikasi behar izan dut, eta bata besteari buruz gauza zakarrak esaten dituela entzun behar izaten dut. Hau ez zait gustatzen, gorroto dut!! Nik maite zaituztet!! Utzidazue niri bata eta bestea nolakoa den ezagutzen. Ez dut zuen borrokaren erdian egon nahi. Nik zoriontsu izan nahi dut. Izan zaitezte zuek ere zoriontsu.\nBELDUR ASKO DITUT, ETA ZER? GURASOA NAIZ ETA HARRO NAGO!


Frankismoaren jarraipena | Enbata\nAccueil / Articles / Opinion / Chroniques / Frankismoaren jarraipena\nDu sucre en intraveineuse pour soigner le diabète »\nPar Eneko Bidegain | Publié : 14/09/2015\nBiktimei eginen litzaiekeen irainaren edo minaren izenean ari dira. Irainik edo halakorik balego, egin ondoan epaitu beharko litzateke, ez aitzinetik debekatu.\nBistan denez, biktimak aitzakia gisa erabiltzen dira; zinezko helburua da erakustea Hego Euskal Herria Espainiaren zangopean dagoela, biktima bakarrak ETArenak izan direla, Espainiako eta Frantziako indarrek ez dutela biktimarik eragin.\nGaiztoak eta galtzaileak euskaldunak direla, eta kito.\nAlabaina, aldi berean, Franco goraipatzen dutenek libreki segi dezakete horretan. Ez dira kenarazten frankisten omenezko karrika izenak edo estatuak; ez dira debekatzen frankismoarekiko nostalgikoen ekitaldiak.\nUstez terrorismoa goraipatzeagatik, twitter erabiltzaile franko atxilotu izan dituzte. Baina euskaldunak mehatxatzen duten twitter erabiltzaileak? Ez, horiek bakean uzten dituzte. Euskal hedabide franko hetsi dute azken urteetan, baina Franco goraipatzeko sortua den webguneak baimen guztiak dauzka.\nBegi bistakoa da arazoa ez dela etika arazo bat. Espainiak ez du ahalkerik erakusten frankismoagatik. Gaur egun Francoren alde ager daiteke, posible da frankismo garaiko hilketak gaitzetsi gabe politika egitea, eta ohoratua izatea.\nBaina, funtsean, espainiarrentzat garrantzitsuena Espainia eta espainiartasuna dira. Franco, diktadorea izanagatik, espainola zen eta Espainiaren batasunaren alde aritu zen.\nEz da, ez, etika arazo bat. Batzuen eta bertzeen krimenak mahai gainean ezarriz eta konparatzen hasiz, erran gabe doa frankismoarenak anitzez gehiago direla; gaur egun denak ez dira argituak, gainera. Ez da etika arazo bat, indar harreman arazo bat da. Ez da etorriko justiziarik Euskal Herria herri gisa ukatzen duen eta ukatu nahi duen Espainiatik; ez da etorriko bakerik Euskal Herria bere menpean baizik ikusi nahi ez duenaren partetik.\nGauza bera erran daiteke Frantziari begira. Ez da sekula lortuko Frantzia eta Espainia arrazoitzerik. Indarkeriarekin ez da lortu, eta ez litzateke lortuko. Baina argudio sendoekin ere ez da lortuko. Euskara ofiziala den euskal eremuetan, itxura aurrerakoiaren izenean, sozialistak etengabe ari dira euskarari eremua murriztu nahian, medikuntzan, administrazioan, irakaskuntzan…\nOrain diote EGA azterketa zailegia dela. Funtsean, logika beraren parte da jokaera hori: Euskal Herria espainiartzea. Horretarako, hizkuntza ahuldu behar du. Horiek ez dira Euskal Herriaren lagunak, horiek Espainiaren eskumakilak dira, frankismo garaian indartu zuten zapalkuntza iraunarazteko.\nEuskal Herriak bere bidea egin behar du Frantziatik eta Espainiatik deus itxaron gabe, haiei deus galdegin gabe, haiei begiratu gabe. Segi dezagun eguneroko lanean, euskararen alde, gure ekonomiaren alde, gure egiturak sortzen, gure arteko lotura politikoak sortzen eta sendotzen…\nArgi bereiziz zeinek ikusten duen herri hau herri gisa, eta zeinen ustez den Espainiako edota Frantziako lurralde bat, non hiritarrek eskubideak dituzten hiritar gisa, baina Euskal Herriak ez duen eskubiderik, herri gisa.


Errepideko istripuetan baino jende gehiago hiltzen da bere buruaz beste eginda. Euskal Herrian, urtean 300 bat lagunek hiltzen dute beren burua. «Osasun arazo handia» da suizidioa, Nekane Murga Eusko Jaurlaritzako Osasun sailburuak ohartarazi duenez. OME Osasunaren Mundu Erakundeak ere lehentasunezko arloen artean jarri du. Suizidioei aurre egiteko estrategia bat taxutu dute hainbat adituk, Jaurlaritzaren enkarguz. Oinarri nagusi gisa, helburua da suizidioaren inguruan gaur egun dagoen «tabua» apurtzea, gaia plazara ekartzea, eta horrekin batera prebentzio neurriak hartzea. Besteak beste, Osakidetzak historia klinikoan txertatuko du suizidio arriskuari buruzko kode bat.\nBere buruaz beste egindakoen kopurua ez da jaitsi urteotan; areago, datuak ematen dituztenetik jasotako handienetakoak dira azken urteetako zenbakiak: astean ia sei lagunek egiten dute beren buruaz beste Euskal Herrian. Aldea dago sexuari dagokionez: lau suizidiotik hiru gizonenak dira. Herrialdeka ere badaude aldeak: suizidio tasa handiagoa ageri da Ipar Euskal Herrian -herrialdekako daturik ez da han, eta Pirinio Atlantikoetako Departamenduari dagozkio zenbakiak-. Kontuan izatekoa da zenbaki horietan hildakoak daudela sartuta, ez saiatu eta lortu ez dutenak.\nZenbakiek mahai gainean jartzen dute arazoaren larritasuna. Hain justu, duela urtebete aditu batzorde bat osatu zuen Jaurlaritzak. Orain arte ez zuen suizidioen aurkako estrategia zehatzik, nahiz eta baziren neurriak han-hemen. Nafarroako Gobernuak buru osasuneko estrategiaren barruan sartua du suizidioen auzia -besteak beste, telefono bidezko jarraipena egiten diete beren buruaz beste egiten saiatu direnei-, eta Espainiako Gobernuak oraintsu iragarri du osasun arloko lehentasunen artean duela gai hori.\nJaurlaritzak osatutako batzordean neurri ugari proposatu dituzte suizidioen «tabua» hausteko eta prebentziorako. Hona aurkeztutako proposamen nagusiak:\nSuizidioei buruzko jarraipena eta ikerketa egiteko baliabideak jarriko dituzte martxan. Suizidioaren Behatokia sortuko dute, eta haren ardura izango da ikerketak egitea eta neurriak proposatzea. Ikerketaren esparruan, suizidioen erregistro bat sortuko dute, orain baino datu gehiago jasoko dituena -besteak beste, hildakoaren lanbidea-; horrekin batera, kasu jakin batzuetan «autopsia psikologikoak» ere egingo dituzte.\nIkerketetan, hildakoak ez ezik, kontuan hartuko dituzte beren buruaz beste egiten saiatu eta lortu ez dutenak. Osasun zerbitzuetan halako kasuak artatzen dituztenean bilduko dute informazioa.\nSuizidioaren «tabua» haustea da estrategiaren gakoetako bat. Eusko Jaurlaritzak iragarri du aldian-aldian suizidioari buruzko kanpainak egingo dituela: «estigma murriztea» izango dute helburu, eta «kontzientzia areagotzea». Uste dute herritarrek kontzientzia izatea giltzarri dela beren buruaz beste egiteko arriskuan dauden pertsonak identifikatzeko. Informazioaren arloan, Interneten egingo dute urrats bat: suizidioari buruzko webgune bat jarriko dute «informazio kontrastatua eta kalitatezkoa» zabaltzeko.\nKomunikabideen esparrua ere giltzarritzat jo dute adituek. Maiz, joera izan da gaia isiltzea, suizidioaren berri ez ematea, gaia hizpide izatea arriskutsua zelakoan, bere buruaz beste egiteko asmotan zeudenak horretara bultzatzen zituelakoan. Jaurlaritzak kazetarientzako gida bat egingo du, horrelako kasuetan nola jokatu jakiteko. Uste dute «pedagogia» lana ere badaukatela hedabideek.\nEstatistika publikoen arabera, bi bide dira ohikoenak suizidio kasuetan: altuera batetik salto egitea eta lesioak eragitea -urkatzea, itotzea eta halakoak-. Aldaketak gertatzen ari dira azken urteetan, hala ere: handitzen ari da botikekin pozoituta hildakoen kopurua.\nBere buruaz beste egiteko moduen azterketa bat egingo dute: bai erabilitako bitartekoena, bai lekuena. Tokiei dagokienez, leku beroak identifikatuko dituzte, suizidio asko pilatzen diren lekuak. Hesiak eta halakoak jarriko dituzte. Bitartekoen esparruan, kontrola areagotu nahi dute hiru arlotan: botiketan, pestizidetan eta armetan. Armen kasuan, poliziak eta ehiztariak hartu dituzte bereziki kontuan, eskura dauzkatelako armak. Nahasmendu depresiboko kasuak antzematean armekin zer egin, protokolo bat abian jartzea proposatu dute.\nBeste aldagai bat ere hartu dute aintzat: alkohola. Ohartarazi dute lotuta daudela alkohola eta portaera suizida. Alkohol kontsumoa murriztea ere aipatu dute, hortaz.\nSuizidio ahaleginen kasuan nola jokatu, jarduteko protokolo bat sortuko dute larrialdi zerbitzuentzat. Prestakuntza emango diete osasun langileei, krisialdi suizidetan eta lehen laguntza psikologikoetan aritzeko. Horrekin batera, herritarrei laguntzeko zerbitzuak ere prestatuko dituzte suizidioen gaian esku hartzeko: haurrentzako telefonoan, indarkeria matxistari buruzkoan, Itxaropenaren Telefonoan eta era horretakoetan.\nPrebentzio lana osasun arlotik harago zabaltzea jarri dute helburu: ikastetxeetara, gizarte zerbitzuetara eta lan esparrura, besteak beste. Horietan guztietan prestakuntza emango dute suizidio arriskua identifikatzeko eta gaiari heltzeko. Hezkuntzaren arloan, esate baterako, jarduteko protokolo bateratu bat sortuko dute Hezkuntza eta Osasun sailek; gizarte zerbitzuei dagokienez, suizidio arriskuaren balorazioa aintzat hartuko dute historia soziosanitarioan; eta lan arloan, bere buruaz beste egiteko arriskua kontuan hartuko dute mediku azterketetan eta horrelakoetan\nSuizidioak prebenitzeko bidean, giltzarri da familiaren rola. Helburu horrekin, aldagai hori txertatuko dute familia bitartekaritzako programetan, gurasotasun positiboa sustatzeko egitasmoetan eta andreei jaiotzen bueltan ematen dizkieten zerbitzuetan.\nOsakidetzak herritar bakoitzaren historia klinikoan sartuko du suizidio arriskuari buruzko kodea. Helburua da «pazienteen identifikazio eta jarraipen hobea» egitea, gutxieneko arreta irizpide batzuk finkatuta. Historia klinikoan sartuko dute bere buruaz beste egiteko arriskua ikusi dioten herritarra nola artatu duten, eta bermatuko dute kasu bakoitzari jarraipena egitea: laguntza ibilbideak zehaztuko dituzte, eta telefono zerbitzuan profesional bat izango da kasu bakoitzaren erreferentea.\nSuizidio arriskuaren inguruan nola jokatu, gida batzuk kaleratuko ditu Jaurlaritzak: bai arriskuan dauden pazienteentzat eta haien hurbilekoentzat, bai osasun arloko profesionalentzat. Suizidioari buruzko informazioa jasoko dute gida horietan: arrisku faktoreak, alerta seinaleak eta krisialdietan erabili behar diren bitartekoak.\nBehin norbaitek bere buruaz beste egin duenean edo saiatu denean zer egin, berehala esku hartzeko protokolo bat taxutuko dute. Neurrien artean aipatu dituzte bizirik atera direnen elkarteak bultzatzea eta Osakidetzako zerbitzuetan propio tratatzea pertsona horiek -esaterako, dolua egin behar dutenei banako edo taldeko psikoterapia zerbitzua ezartzea-.\nOhartarazi dute bere buruaz beste egiteko arriskua handiagoa dela kolektibo jakin batzuetan, eta jarraipen berezia egin behar dela. Besteak beste, honako talde hauek aipatu dituzte: haurrak eta nerabeak, bereziki eskola jazarpena jasaten dutenak, eta sexu abusuak edo tratu txarrak pairatu dituztenak; indarkeriaren biktimak; zaharrak eta gaixotasun kroniko edo hilgarriak dituztenak; presoak; sexu orientazioagatik edo genero identitateagatik diskriminazioa jasaten dutenak; eta etxegabeak. Ohartarazi dute laguntza lortzeko bidea erraztu egin behar zaiela horiei, dituzten «premia bereziak» aintzat izanik.


el columpio asesino kartzelara !!! the balde El Columpio Asesino talde iruindarra kartzelaz kartzela ibili zela jakin genuenean haiekin kontaktuan jartzea erabaki genuen. Bagenekien perla belarritakoak eramaten dituzten neskatxen gurasoei ez zaizkiela gustatzen suhi gisa, baina horrek orain arte ez zuen inor espetxeratu. Kontua da, hiltzaile guztiak, kolunpioak badira ere, kartzelan amaitzen dutela. Lima baten truke galdera batzuk erantzuteko eskatu diegu. Nola sortu zen kartzela ezberdinetan bira egiteko aukera hau?\nCaja Madrid-ek rock talde zaratatsu eta merke baten bila zebilen eta egun gure diskoetxea den Astro-rekin jarri ziren kontaktuan. Diskoetxeko talde guztien artean gu izan ginen prest azaldu ziren bakarrak. Esan ziguten Caja Madrid-eko zuzendaria etxean zegoela, bere DVD berrian Papillon filma ikusten eta lo ez geratzeko esfortzuak egiten zituen bitartean kolunpio baten irudia etorri zitzaion burura.\nKartzelatik kartzelara zuen furgonetak zenbat kilometro egin dituen ba al dakizue?\nJoan eta etorriaren artean 1000 kilometro inguru, ia beti egun berean... oso atsegina...\nKartzela barnean, presoekin hitz egiteko aukerarik izan al zenuten?\nBai, batez ere "konfiantzazko presoak" izendatzen dituzten horiekin. Normalki materiala kargatzen eta deskargatzen laguntzen zigutenak ziren.\nEta presoek "ni errugabea naiz eta ez dut hemen egotea merezi" gisako txapak sartzen zizkizueten?\nEgia esan ez genuen behin ere entzun "nire abokatuak hanka sartu zuen" edo gisa horretako konturik. Gurekin hitz egin zuten preso ia gehienek euren pekatutxoa aitortzen ziguten, zorrak, drogak, prostituzioa, armekin mehatxua... hala ere, iruditu zitzaigun ia guztiek drogarekin zerikusia zutela modu batean edo bestean. Alcala Meco-ko emakumeen moduluan adibidez (bertan jo genuen lehendabiziko kontzertua), bere senarra akabatu eta zatitu zuen preso bat kenduta, beste guztiek droga eta prostituzioaren ondorioz zeuden bertan.\nJende ezberdin ugari biltzen da kartzeletan ezta?\nRafa izeneko ekuatoriar batek Espainiara bizitza berri bat hastera joan zela aipatu zigun. Baina Barajas-ko aireportuan harrapatu zuten. Zazpi urte beranduago, oraindik ez zuen kartzela ez zen beste mundurik ezagutzen. Edo David Bilbotarra, Londresen preso egon zena eta Ingalaterrako kartzela sistemaren bortizkeria azaldu ziguna: egunean patio ordu bakarra eta bis a bis sistemarik ez; kartzelan bi neskalagun zituen eta aske ateratzeko perspektibak zituen, "gustora" ikusten zitzaion.\nEta funtzionarioak. Ze "personajillo" mota da kartzeletako funtzionario bat?\nOrokorrean, funtzionarioek bi pauso zure atzetik ibiltzeko ohitura dute, ulergarria dena baino nahiko deserosoa. Presoen itzalak dira eta hori tristea da, bazegoen bokazio kristau eta salbatzailea duen gutxiengo bat, baina orokorrean begirada zakarreko jendea da "hemen barruan porroak erretzea ezta pentsatu ere" edo "ura nahi baduzue joan komunetara" gisakoak esaten zizkiguten.\nEgon zareten kartzelen artean alde handia al dago?\nBai. Kartzela bakoitza unibertso bat da. Alcala Mec�n bozinari eman eta atea irekitzen dizute eta Soto del Real-en ia ez dizute ezta funtzionarioaren konpainiaz sartzen uzten; Valdemorora iritsi eta negargurari eutsi genion Valentzia eta Bartzelonan emandako kontzertuetatik iritsi berriak ginelako eta oraindik egoera "katatonikoan" geundelako. Oca�an, kontzertua hasi aurretik presoek oihuka animatu eta eskertu ziguten bertan egotea... Alcala Meco-ko mairuek, gure hizkuntza musikala ulergaitza zitzaienez, gutaz olinpikoki paso egin zuten, Alcala Meco-ko neskak oso jatorrak izan ziren gurekin, gure lehendabiziko kontzertua zen eta "akojonatuta" geunden, aretora sartu zirenean gu ia amplien atzean ezkutaturik geunden baina euren erreakzioari esker guztiok pasa genuen primeran, batek baino gehiagok afaltzeko "eta gerokoak gerorako" zita lortu zuen...\nEta afaltzera edo bazkaltzera geratu al zineten kartzeletan?\nHasera batetan Busta berak ere sinatuko zukeen kontratua genuen. Baina berehala informatu omen ziren zeren eta "alkaide"-arekin lunch ederra izan behar zenak berehala bihurtu zen Arturo Fern�ndez (chati�in!!) itxurako funtzionario batek pasatako saltxitxoi eta pantumaka bokatetan!\nEkipoak eta materiala sartzeko arazoak izan al zenituzten ziurtasun neurriekin?\nKartzelaren arabera. Orokorrean ez genuen arazo larregirik izan, Soto del Real-en ez ezik. Bertan, pantaila bat eta Marshall bat desmontatu behar izan genituen funtzionarioari eskuartean genuena sampler bat zela eta ez "kontrol remoto" lehergailu bat azaltzen genion bitartean.\nNon urduriago, kartzelan edo FIB bezalako jaialdi erraldoietan?\nKartzeletan ez geunden urduri, asaldatuta, kuriositate handiaz eta apur bat beldurtuta geunden. Pozik gaude zeren eta bertan, pareten artean, jende sentibera eta esker onekoa topatu dugu. Gauzak egiteko prest dagoen jendea. Hala ere esan beharra dago zati bat besterik ez dugula ikusi. Ikusten utzi diguten zatia eta horregatik gure inpresio hau kimaturiko inpresioa da.\nZe erreakzio sortu zuen zuen musikak presoengan?\nIlusioa, pasotismoa, arroztasuna, kuriositatea, urduritasuna eta kasuren batean emozioa. "Antisistema" leloak botatzen genituenean orduan bai, orduan kementsu erantzuten zuten. Hala ere, musika bigarren plano batean geratzen zen. Kontaktu zuzena zen kontzertuetako protagonista, kantuen arteko elkarrizketak, Aznarren aurka botatako oihuak edo Gora Don Pin Pon garrasiak ( bai bai Barrio Sesamokoa...)\nKontzertuak patioetan edo areto itxietan ospatu zenituzten?\nPatioen kontu hori film amerikarretako gauza da. Bertan "Salas de Actos"-ak zeuden, eta kasurik onenean soinurako pantailak zituzten. Hala ere esan beharra dugu presoren batek, udako jaialdietako "superfesti" horietakoa baino soinu hobea prestatu zigula. Bereziki Fran, Alcala Meco-ko teknikari-presoa eta Mario Conde-ren laguna. Miguel Rios-en teknikaria izandakoa zen... suposatzen dugu horrek ez duela zerikusirik bera han egotearekin...\nCamar�n-en zerbait jotzeko eskatu al zizueten?\nKartzeletako eskaeren Top zerrenda honokoa da:\n2-La Polla Records ( ikuslegoak letrak oso osorik errezitatzen ditu)\n3- Camela ( zerbait izango dute...)\n5-Eta jakina, ACDC (gure etsipenerako)\nZuen diskorik edo kopiarik utzi al zenuten kartzelan?\nGiroa ez zen preziso merkadilloa muntatzeko aproposa. Eta bertan zegoen "merkadilloa" ez zegoen gure eskura, zoritxarrez .\nKontzertuen bideo edo argazkirik ateratzeko aukerarik izan al zenuten?\nEz ziguten kontzertuetarako ez zen materialik sartzen uzten; ez kamara, telefonorik,... baina gure managerrak Navalcarneron bi potro izan zituen eta argazki batzuk atera zituen. Zoritxarrez harrapatu zuten eta material guztia konfiskatu ziguten. Ordubete itxaron behar izan genuen, presoen zenbatzea egin behar izan zutelako... kriston moskeoa harrapatu zuten.\nLao Tse-ren "Ez sartu aterako zaren ziurtasuna ez duzun tokietan" esaldiari ze irakaspen ateratzen diozue?\nBizitza oso aspergarria izan daitekeela.


Udaletxeko sailekin aurrez aurreko hitzorduak berreskuratuko dira - Berriak - Hernani\nHitzordua telefonoz eskatzerakoan zein tramite egin nahi den azaldu beharko da. Tramite internetez edo telematikoki egitea posible den kasuetan, hala lehenetsiko da. Ezin denean, aurrezaurreko hitzordua emango zaio herritarrari.\n- Hirigintza/Ingurumena: 943-33 70 38\n- Idazkaritza: 943-33 70 49\n- Kontratazioa/Ondarea: 943-24 89 23\n- Errenta: 943-33 70 46\n- Bilketa: 943-33 70 36\n- Euskara: 943-33 70 29\n- Hezkuntza: 943-33 70 41\n- Gazteria: 943-57 54 35\n- Artxiboa: 943-33 70 30\nSegurtasun neurriek garrantzi berezia hartuko dute. Bilera horietarako hhz-ko bulegoetan mahai bat jarri da eta manpara batek bereiziko ditu langilea eta herritarra. Horretaz gain, sarreran, hidroalkohola ere egongo da, herritarrek sartzerakoan eta irteterakoan eskuak garbitzeko.\nCOVID-19aren intzidentzia tasa asko areagotu da asteotan eta eremu gorrian sartu gara. Eusko Jaurlaritzak birusaren hedapena gelditzeko asmoz, azaroaren 5a arte, neurri bereziak jarri ditu indarrean Hernanin eta beste 24 udalerrietan.


XERRA GUZTIEK EZ DAUKATE HARAGI BERA | Revista - Part 3\nURDAIAZPIKO EGOSIA, INDIOILARRA ETA OILASKOA : Azukreekin kezkarik ez.\n[1. or] XERRA GUZTIEK EZ DAUKATE HARAGI BERA\n[2. or] Ura funtsezkoa da\n[3. or] Azukreekin kezkarik ez.\n[4. or] Adi prezioari\nAzukreekin kezkarik ez.\nOhiko osagaia izaten da produktu mota horretan; hain da horrela, leku batzuetan urdaiazpiko gozoa esaten baitiote urdaiazpiko egosiari. Sakarosa (ohiko azukrea), dextrosa, glukosa ziropa eta gisako konposatuak erabiltzen dira zaporea hobetzeko gozotasun oso nabarmena eman gabe, eta kontserbazioa hobetzeko ere bai, lagundu egiten baitute uraren jarduera murrizten. Alderdi hori kezkagarria izan daiteke pertsona batzuentzat, azukre gehiegi hartzeak ondorioak eduki baititzake osasunean.\nProduktu hauetan erabiltzen diren kantitateak, ordea, oso txikiak dira. Hain zuzen, legediak esaten du glukosaren gehienezko muga 1,5 eta 3 gramo artekoa izan daitekeela 100 gramo bakoitzeko, eta hori postrerako koilaratxo erdi bat baino gutxi gehiago da. Gida honetarako aztertu ditugun produktuen artean, urdaiazpiko egosi estrak eman ditu baliorik txikienak (gehienak %1etik behera dabiltza), eta baliorik handienak, berriz, urdaiazpiko egosiak (%2 inguru). Alderdi horrek ez du inolako eraginik osasunean, baina eragina eduki dezake zaporean.\nGaur egun, nitritoak erabiltzea da tresnarik eraginkorrena Clostridium botulinum bakterio patogenoa ager ez dadin (gaitasun handia du tratamendu termikoei erresistentzia egiteko). Horrexegatik da ezinbesteko kontserbagarria produktu horiek egiteko garaian. Gehigarrien artean eztabaida gehien eragiten duenetakoa da, baldintza jakin batzuetan (adibidez, gure urdaila bezalako inguru azido batean), erreakzionatu egin dezakeelako proteinen zati diren aminekin, eta nitrosaminak eratu (horietako batzuk kantzerigenoak dira).\nElikadura arloko Segurtasunaren Europako Agintaritzak berraztertu egin zuen horien segurtasuna 2017an, eta ondorioztatu zuen konposatu horiek ez direla kezkatzeko modukoak, erabil daitezkeen dosiak oso txikiak direlako. Kalkuluen arabera, dena den, gehigarri gisa erabiltzen dituzten nitratoen eta nitritoen eragina %5ekoa da gugan dieta osoa kontuan hartuta, gainerako guztia beste iturri batzuetatik iristen baitzaigu, adibidez berduren kontsumotik, horiek berez izaten dituzte-eta nitratoak (horrek ez du esan nahi utzi egin behar diogula jateari).\nBestalde, nitritoek ematen diete produktu horiei berezkoa duten kolore arrosakara hori. Herdoilaren aurkako osagaiek ere laguntzen dute horretan (sodio zitratoa, sodio ertitorbatoa…), eta eragotzi egiten dute nitrosaminak eta herdoila ager daitezen produktuan.\nFosfatoak erabiltzen dira egonkortzaile gisa, eta horiek ere handitu egiten dute ura atxikitzeko gaitasuna haragi proteinetan, eta lagundu egiten dute disolbagarri egiten eta produktua trinkotzen. Argal Bonnatur urdaiazpiko egosi estrak etiketan esaten du ez daukala fosfato erantsirik. Horrek duen abantaila da haragiaren antz handiagoa duen testura bat eduki dezakeela, baina, ordainetan, ur gehiago galdu dezake eta testura haritsuagoa eduki. Noel Delizias urdaiazpiko egosi estrak ere ohar bera ageri du etiketan, ez daukala fosfato erantsirik, baina karragenatoa darama, eta gehigarri horrek antzeko funtzioa betetzen du.\nZER ESATEN DUTE PROTEINEK ETA FEKULAK?\nEsan dugu, produktu horiek egiteko, ura eransten zaiola haragiari, baina horri ere muga bat jarri behar zaio, proteinek gaitasun mugatua baitute ura atxikitzeko. “Maila apaleko edo ertaineko” produktu bat egin nahi denean, hau da, haragi gutxi eta ur asko duena, substantzia jakin batzuk eransten zaizkio ur hori atxiki dezaten, proteinak ez baitira gai kopuru batetik aurrerakoa bereganatzeko.\nHegazti haragiarekin eginda dauden produktuetan soja proteina erabiltzen da; hortaz, etiketan osagai hori ageri ez denean (edo beste edozein proteina erantsi), pentsa dezakegu haragi dezente izango duela, eta halaxe gertatzen da, adibidez, Eroski Maestro indioilar bularkiarekin (%94), Noel Delizias moztua izenekoarekin (%70) eta La Carloteña oilasko bularkiarekin (%99). Fianbreak apalxeagoak dira kalitatez; fekula edo almidoia izaten dute, eta substantzia horiek ura atxikitzen dutenez, aukera ematen dute haragi gutxiago erabiltzeko. Etiketan ageri da horien arrastoa, nutrizio arloko informazioan: hor ikus daiteke ohi baino karbohidrato gehiago daukatela.\n'YORK' URDAIAZPIKORIK EZ DAGO\nIngalaterrako herri bat da York, eta XIX. mendean, hango harakin batek urdaiazpiko ketu bat sortu zuen, eta handik datorkio izen hori. Herritarren artean oso zabaldua dago, baina Espainiako legediak ez du onartzen izen hori. Haragiz egindako produktu batzuen ontzian agertzen da “York” izena, marka komertzial gisa erabiltzen baitute; horrekin, jendeak pentsa dezake urdaiazpiko egosia dela, baina, egiaz, fianbrea izaten da, hau da, maila komertzial apalagoko produktua.\nJoan aurreko orrira: « Ura funtsezkoa da\nJoan hurrengo orrialdera Adi prezioari »


Elika Elikagaien Segurtasuna | Arriskuak Balioestea: Campylobacter-a hegaztien haragi freskoan – AESAN 2013 - Elika Elikagaien Segurtasuna\nArriskuak Balioestea: Campylobacter-a hegaztien haragi freskoan – AESAN 2013\nBidaltze data 13 otsaila, 2013\nHerritarren artean campilobakteriosiaren intzidentzia handia denez (batik bat gutxi kuzinatutako oilasko-haragia manipulatu eta kontsumitzeagatik) AESANen Zientzia Batzordeak balioetsi egin ditu kortako hegaztien haragi freskoan Campylobacter spp murrizteko kontrol-neurriak.\nBalioespenean ikusi da patogeno horrek eragiten duela elikagaien bidezko transmisioen kasuen kopuru handiena Europar Batasunean. Gainera, azken bost urteetako joera goranzkoa izan da. Campylobacter spp-k eragindako infekzio enterikoen intzidentzia handia da, eta baliteke ondorioak eragitea; beraz, gomendagarria da zenbait metodologia garatzea, elikagaietan Campylobacter spp-aren presentzia aurreikusteko eta kontrolatzeko.\nCampylobacter spp-k eragindako giza infekzioak murrizteko, eragiketa hauek gehiago kontrolatu behar dira: hazkuntza, garraioa, hilketa hiltegian, prozesatua eta kontsumorako diren hegazti-kanalen merkaturatzea. Txostenak kontrolerako neurri gomendatuen zerrenda ematen du, honako helburu hauekin:\nHegazti-ustiategietan biosegurtasunerako programak ezartzea, hegaztien kolonizazioa murrizteko.\nHiltegietan kutsadura gurutzatuak murriztea.\nKanalak higienizatzeko teknika baimenduak ezartzea.\nKontsumitu aurretik elikagaiak higienikoki manipulatzea eta tenperatura aldetik egoki tratatzea.\nAgente aktibo direnez, kontsumitzaileei prestakuntza ematea, elikagaien bidez transmititzen diren gaixotasunen prebentzio-arloan.\nOilasko-haragian Campylobacter spp kontrolatzeko, elikagaien industriako operatzaileek zorrotz bete behar dituzte Higiene Jardunbide Egokiak (BPH) eta Arriskuen eta Kontrol Puntu Kritikoen Analisien Sistema (APPCC).\nBalioespena: Kataluniako herritarren Fumonisinekiko esposizioa –ACSA 2013


Klitoriaren mitoa, gaindituta | Bizigiro | Berria\nKlitoria emeen sexu-organoetako bat da, eta, emeen beste sexu-organoak eta sexualitatea bera bezala, gutxi eta gaizki ikertu da. Gutxi, arren sexu-organoekin alderatuta; eta gaizki, aurreiritziek eta ikuspegi matxistak azterketa zuzena eta zorrotza egitea eragotzi dutelako.\nHala, ez da harritzekoa hain zabaldua egotea duela gutxira arte egiatzat jo den mito nagusia, alegia, klitoriaren funtzio bakarra plazera ematea dela.\nArgi gera dadila: bakarra izateak ez du esan nahi garrantzitsua ez denik. Baina zientzialarientzat ez zen nahikoa, nonbait, eta galderak egiten jarraitzen zuten: klitoriak orgasmoa lortzeko balio du; ugaltzeko, baina, orgasmoa ez da ezinbestekoa. Orduan, zergatik dute emakumeek klitoria? Azalpen onartuenaren arabera, eboluzioaren aztarna bat da, gizonen titiburuak edo juizioko haginak bezala.\nRoy J. Levin ikertzaileak, ordea, klitoriak, plazera emateko ez ezik, ugalketan laguntzeko funtzioa ere baduela aldarrikatu du, argitaratu berri duen artikulu zientifikoan. Haren sarreran, Albert Szent-Györgyi Medikuntzako Nobel saridunaren 1957ko aipu bat idatzi du: «Gainerako guztiek ikusi dutena ikusteko, eta beste inork pentsatu ez duena pentsatzeko».\nHala, klitoriaren inguruko mitoak eraitsi, eta ugalketan dituen funtzioak (orain arte pentsatu ez direnak edo ukatu direnak) azaltzen ditu, xehe, berak eta beste ikertzaile batzuek egindako ikerketetan oinarrituta.\nAdibidez, klitoriaren egitura osoa ezagututa ere (kanpoan zati txiki bat baino ez du), uste izan da koitoan zakilak bagina baino ez duela estimulatzen, eta, agian, baita umetoki-lepoa ere, baina ez klitoria (ezpain txikiak eta guruin bestibular nagusiak aipatu ere ez ziren egiten). Levinek ahaztutako egitura horien guztien garrantzia nabarmentzen du artikuluan, eta klitoriaren kitzikapenak garunean eragiten duela azaltzen du.\nDioenez, klitoriaren kitzikapenak garunean sortzen duen eragina berdina da bera bakarrik zein koitoaren bidez estimulatu. Eta, orgasmoaren aurretik, arlo askorekin lotutako eremuak aktibatzen ditu: berotzea, saria, oroimena, adimena, norberarekiko pertzepzioa eta portaera soziala, besteak beste.\nHorrez gain, ugalketan laguntzen duten zenbait prozesu gertatzen dira: baginako odol-zirkulazioa areagotzen da, oxigeno-maila eta tenperatura igo, eta lubrifikazioa hobetu. Umetoki-lepoan ere gertatzen dira aldaketak, eta, horiei esker, espermatozoideek aukera gehiago dute obulua ernaltzeko.\nBestalde, klitoria erauzteak horretan guztian ere eragiten duela ohartarazi du. Alegia, plazera sentitzeko gaitasuna ezabatzeaz gain, ugaltzea zailtzen du. Izan ere, Levinek frogatutzat jotzen du klitoriak bi funtzio dituela, atsegin ematea eta ugalketan laguntzea, eta biak direla garrantzi berekoak.


Legezko oharra eta pribatutusuna politika – TEDxVitoriaGasteiz\nWebgune honek elkartearen ezaguera, egiten dituen jarduerak eta bilatzen dituen helburuak hedatzea du helburu. “Asociación Para la Difusión del Conocimiento TEDx Almendra Medieval” elkartea irabazteko asmorik gabeko entitatea da, eta Eusko Jaurlaritzaren Elkarte Erregistroan inskribatuta dago (No. A/A/18349/2014) (hemendik aurrera: TEDxVitoriaGasteiz).\nwww.tedxvitoriagasteiz.com webgunea ondorengo baldintzek zuzentzen dute. Webgunean sartzearekin, erabiltzaileak espresuki eta agirian onartzen ditu honako erabilera-baldintzak.\nTEDxVitoriaGasteiz bere webgunean egoki hartzen dituen aldaketak aurreko abisurik gabe egiteko eskubidea gordetzen du, bai edukiak bai bera bidez egiten diren zerbitzuak aldatu ahal izanez, kenduduz, gehitutuz edo zerbitzarietan aurkituta agertzen diren forma aldatuz.\nCookiea webak zure ordenagailuan bisitatzen duzunean sartzen dituen datuetako fitxategi bat da. Cookieek eduki dezakete informazioa, orrialde batzuek bisitatu dituzula jakiteko darabilten identifikazioko kode bat bezala. TEDxVitoriaGasteiz-ek cookieak darabiltza bere webeko erabiltzaileen portaeraren segimendu bat egiteko soilik. Datu hauek erabiltzen ditugu era anonimoan eta ez ditugu erlazionatzen inongo erabiltzaileren inongo datu pertsonalik. Nabigatzaile gehienek cookieak onartzen dituzte era automatikoan, baina zuk alda dezakezu nabigatzailearen doikuntzen bidez, cookiea onartu baino lehen abisu bat jasotzeko edo cookie guztiei uko egiteko.\nPribazitate politika. Datu babesa\nTEDxVitoriaGasteiz-i bere web orriaren bidez eman dakizkiokeen karaktere pertsonaleko datuak gehituko zaizkio TEDxVitoriaGasteiz-aren ardura den fitxategi batera, gurekiko erlazioa kudeatzeko eta gure produktuen eta zerbitzuen gainean informatuta mantentzeko asmoz, Karaktere Pertsonaleko Datu-Babeseko 15/1999 Lege Organikoak jartzen duen bezala. Erabiltzaileak erraztarazitako datu pertsonalak fidagarriak eta zuzenak direla bermatzen du, edozein aldaketei buruz jakinarazktezko erantzungile eginez.\nSartzeko, zuzenketa, deuseztapena eta oposaketa egiteko eskubideak erabili ahalko dira, daudenean info@tedxvitoriagasteiz.com helbide elektronikora zuzenduz.\nBabes Datu Agentziaren Urtarrilaren 19-ko 1/1998 Instrukzio betetzean, eskubideak erabiltzeko beharrezkoa izango da TEDxVitoriaGasteiz-aren aurrean zure pertsona egiaztatzea NAN edo eskubidezko edozein dokumentu baliagarri baten bidez.


Belar txarrak - - Alea.eus\nIñaki Larrañaga 2016-07-27 17:41\n"Ondorioztatu dute mesedegarriagoa dela naturari bidea egiten uztea".\nEztabaida piztu da Gasteizko berdeguneen itxura berriaren harira. Luze eta zabal hazi dira udaberrian belar txar eta sasiak. Zatar eta deseroso, diote. Utzikeria omen, oihana dirudiela hiriak. Gutxik dakite Udalak –Ingurumen Gaietarako Ikastegiak– nahita abian jarritako planaren ondorioa dela. Natura kosta ala kosta etxekotu behar hori baretzen doa hirian. Larrosik ez arantzarik gabe. Lorerik ez erlerik gabe.\nBretainiako hiriburuan, Nantesen, antzeko politika darabilte. Belar txarrei eraso egin ordez, ondorioztatu dute, mesedegarriagoa dela naturari bidea egiten uztea; bioaniztasuna sustatzen du, kutsadura murriztu edota ura iragazi.\nIndartsu egiten duten ezaugarriak ditu belar txarrak. Gai da lur idorrean sortu eta aitaren batean inguru guztia menperatzeko. Xenofobia ez da guztiz desberdina. Gasteizen, pozoiak sasia gelditu ez zuenez, hesitu egin zuten. Momentuz belar txarra bistatik kentzea lortu dute, baina zirrikituetatik barrena ihesean dabiltza adartxoak. Neurri berriak behar dira.\nBelar txarra definizioz gizakiaren apetari ez dagokion lekuan hazten da. 1936 urrunean, lorezain usteko batzuek segarekin ebakitzea erabaki zuten. Alferrik. Sustraia da inportantea. 80 urte geroago, sastraka malapartatuak zaindu beharreko landare bihurtu dira. Izan ere, belar txarrak ez dira sekula desagertzen, norberaren irudimenean ernatu eta endredatzen direlako.


Udalekuak gurutzaldi abiaduran - Berria - Pasaia\nUdalekuak gurutzaldi abiaduran\nPasaiako Udalaren Gazteria Sailak antolatutako Udalekuetan aurten 340 haur bildu dira, eta guztiak ari dira antolatutako jardueretan gozatzen udalerriko lau barrutietan hilabete osoan.\nUdalekuak alderdi pedagogikotik berritzaileak dira, izan ere gaikako ardatzetan oinarrituta, jarduerak elkarrekin lotuz garatzen ari dira.\nAurten, halaber, adinen arabera bereizi dira gaiak: koloreak, ipuinak eta bidaiak. Horrenbestez, txikienek abenturetako lagun izango dute Tomax, txotxongilo pintorea. Hark lehenengo egunean kolorerik gabeko ortzadarra oparituko die, eta astez aste koloreztatu egin beharko dute, egiten dituzten jolas eta lantegien arabera.\nErtainek ipuinak izango dituzte oinarri. Astean kontatuko zaizkien ipuinari buruzko dinamikak eginez, hainbat jarduera landuko dituzte astez aste. Azken astean euren ipuina sortuko dute.\nHandienek bidaien gaia landuko dute. Maleta batean hainbat objektu izango dituzte, eta horien arabera, astero egingo dute bidaia bat. Besteak beste, kulturak, ohiturak eta festak ezagutuko dituzte ikusgai izango duten toki bakoitzean. Azken astean zein tokitara bidaiatu nahi duten erabakiko dute, eta toki hori existitzen ez bada, nora joan asmatuko dute.\nJarduerak ez ezik, irteera eta txango ugari dira egitekoak. Batetik, Oarsoaldeko Garapen Agentziako Turismo Bulegoarekin elkarlanean, ertainek eta handiek Oiartzungo Arditurriko meatzeak eta Sonueneako musika-museoa ikusiko dituzte, eta euren adinera egokitzen diren jarduerak egingo dituzte. Halaber, beste egun batean Albaola eta Mater itsasontzia ikustera joango dira, eta bertan jolasak eta lantegiak egingo dituzte.\nErtainek eta handiek beste bi irteera ere egingo dituzte: bata, igerilekura; eta bestea, hondartzara.\nTxikienek itsasontzian egingo dute txangoa itsasartera eta Pasaiako portura, barrutien arteko banaketa egin, eta egun ezberdinetan.\nBestetik, aurten lankidetza berezia izango dugu, minbiziaren aurkako osasunaren prebentziorako eta heziketarako elkartearekin batera, izan ere uda honetan haurrak erdigune diren prebentziorako kanpaina berezia egiten ari da, eguzkitik egoki babesteko. Txikienen adinera egokituta, familien ardurapean egon beharrik izan gabe, nork bere burua egoki babesteko ardura hartzea da helburua.\nHorretarako, Gipuzkoa osoan aldikako ibilbidea egiten ari den autobusa Pasaiara etorriko da, barruti guztietara, uztailaren 27 eta 28an, udalekuetako haurrekin egotera.


Working Holiday Visa: urtebete bidaiatu, lan egin eta ikasteko\nAuckland, 2013-04-26\tEspainiar pasaportea daukien 30 urte arteko gazteek Zelanda Barrira baimen bereziagaz etorteko aukera eskuratu leikie datorren apirilaren 30ean. Urtebetean herrialde honetan ikasi, lan egin eta bidaiatzeko baimena emoten dauan bisa agiria eskuratzeko epea zabalduko da. Ordu gitxitan agortzen dira lekuak, 200 bat guztira.\nAukera polita da jende gaztearentzat abentura bat hasteko. Zelanda Barrira etorteak daukan trabetako bat, herrialde honetan luzaro egoteko baimena izatea da. Turista baimena hiru hilabeterako da, nahiz eta ordainduta 9 eta 12 hilabetera arte luzatu leitekeen. Ikasle modura, nahi beste denbora egon zaitezke, baina beti ere baimen luzapenak eskatu behar dira eta klaro, ikasiko dozunarne matrikula ordaindu dozunaren ziurtagiria. Gazte askok Working Holiday Visa izeneko baimena lortzen ahalegina egiten dabe.\nBaimen berezia herrialde baten bidaiatu bitartean lan egin edota ikasteko. Espainiak hainbat herrialdegaz dauka hitzarmen berezia horretarako eta esaterako, Zelanda Barriagaz urtebeterako baimenak adostu dabez.\nBaimena eskuratzen dozunetik urtebeteko epea daukazu indarrean jarteko (Zelanda Barrira etorteko). Behin hemen, urtebeteko iraupena dauka baimenak. Epe horretan, bidaiatu, lan egin eta ikasi egin daiteke. Baina esaterako, bada mugarik. Hiru hilabete baino denbora gehiago ezin leiteke lanean egon leku bardinean. Eta bardin ikasketekin.\nApirilak 30, 20131014 urterako baimenak\n30 urte arteko gazteek eskatu leikie baimena. Horretarako, Zelanda Barriko imigrazino departamenduaren webgunean erregistratu eta formulario luzea bete behar da. 200 baimen baino ematen ez direnez, minututan agortu egiten dira baimenak. Horregaitik listo ibili behar izaten da.\nHemen lotura parea Working Holiday Visa-z gehiago sakontzeko\n- Wikipediako definizinoa\n- Zelanda Barriko imigrazino webgunea (baimen bereziari dagokion orria)\nbidaia, working holiday visa, baimena, turista, zelanda berria, Idatzi iruzkina\n1 2 3 >> Amaiera\tGaleria


Ana Gomez valentziarra fitxatu du Lointek Gernika Bizkaiak - Busturialdeko Hitza : Busturialdeko Hitza\nAna Gomez valentziarra fitxatu du Lointek Gernika Bizkaiak\n31 urteko joko antolatzaile vanlentziarrak Belgikako Belfius Namur taldean jokatu zuen aurreko denboraldian, baina, Emakumezkoen Ligan esperientzia duen jokalaria da. Belgikara joan aurretik, esaterako, hiru denboralditan Bembibre taldean jokatu zuen, eta Gernika-Lumoko klubetik azaldu dutenez, “esperientzia eta fidagarritasuna” emango dizkio taldeari. Emakumezkoen Ligan 11 denboraldi bete ditu. Leongo taldean jokatu aurretik, Burgos, Celta, Ferrol, Cadi, San Jose eta PDV taldeetan jokatu zuen. Lointek Gernika Bizkaiaren proiektuari ezin izan diola “uko egin” adierazi du Gomezek: “Ez nuen zalantzarik eduki, eta oso pozik nago. Asko gozatuko dugula uste dut. Talde jokalaria naiz, eta taldeak eta entrenatzaileak behar nauenerako laguntzeko gogotsu nago”.


Armin Laschet hautatu dute Merkelen CDU alderdiko buru - EBko berriemailea\nArmin Laschet zentrista (Irudian) Angela Merkel kantzilerraren alderdiko Alemaniako Demokristau Kristauen (CDU) buru aukeratu dute.\nLaschet, Ipar Renania-Westfalia estatuko lehen ministroa, bi arerio garaitu zituen alderdiaren konferentzia birtualean.\nOrain, egoera onean dago Merkel andreari oinordekotza emateko lasterketan, irailean Alemaniako kantzilerra uzten duenean, karguan 16 urte eman ondoren.\nBaina panorama politiko aldatua du Covid pandemiaren ondoren.\nLaschetek, 59 urte, Friedrich Merz enpresari kontserbadorea garaitu zuen bigarren mailako bozketan 521 botoren aurka 466 aurka. Hirugarren hautagai bat, Norbert Röttgen, kanporatua izan zen aurreko txandan.\nMerkelen Alemaniako lan nagusia lortzeko lehian ari diren gizonak\nAnnegret Kramp-Karrenbauer alderdiko presidentea ordezkatzen du, duela bi urte baino gehiago kargua hartu eta gero, Merkel andrearen oinordeko izendatu zuenean, bere fakturaziora iritsi ez zelarik.\nAlemania irailean bozkatzera joaten da, baina CDUko burua ez dago ziurtatuta kantziler izateko hautagai izango denik.\nJens Spahn Osasun ministroa, Lascheten diputatuetako bat hautatua, eta Markus Söder, CDUko CSU Bavariako CSU alderdiko buruzagia ere izan litezke ringera, nahiz eta oraindik inork ez duen esan lana nahi dutela.\nAzken erabakia udaberrian hartuko da.\nLaschet Merkel andrearen jarraitzaile leiala da, eta kanpainan esan zuen alderdiaren norabide aldaketak "zehazki okerreko seinalea bidaliko" zuela.\nBere garaipen hitzaldian, hau esan zuen: "Guztia egin nahi dut urte honetan elkarrekin jarraitu ahal izateko ... eta gero ziurtatu hauteskunde federaletan hurrengo kantzilerra [CDU / CSU] sindikatua izango dela".\nEtorkinen aldekoak eta EBkoak\nArmin Laschet motz eta alaia da. Ipar Renania-Westfalia Alemaniako estaturik jendetsueneko lehen ministro ezaguna, gustura botatzen du inauterietako ospakizun tradizionaletara.\nJarraitutasun hautagaitzat jotzen du bere burua eta, denbora batez behintzat, Angela Merkelen hautagai hobetsia zela uste zen. 2015eko errefuxiatuen krisian defendatu zuen bere jarrera eta ezaguna da bere politika liberalagatik, EBrekiko grinagatik eta etorkin komunitateekin harremanetan jartzeko gaitasunagatik.\nIragan udaberrian Covid murrizketak goiz erlaxatzeko egin zuen deiak asko harritu zituen eta Merkel andrea haserretu omen zen. Orduz geroztik erretiratu da kargu horretatik, baina lan egin behar izan du bere sinesgarritasun politikoaren kalteak konpontzeko.\nOrain galdera handia da ea CDUk iraileko hauteskunde orokorretan kantziler hautagai jarriko duen.\nJens Spahn Alemaniako Osasun Ministroak - Laschet jaunaren alde egin zuen bere lidergoan - uste da kantzilerraren asmoak gordetzen dituela. Eta azken inkesten arabera, Markus Söder Bavariako lehen ministroa ere aukera herrikoia izango litzateke.\nNork jarraitu nahi du Merkelen urratsak?\nGai erlazionatuak:Armin LaschetCDUezaugarrifull-imageMerkel\n2015ean Washingtonek Teheranekin XNUMXeko akordio nuklearra berreskuratzeari buruz hitz egitea eskaini zionetik, Iranek NBEren jarraipena murriztu du, uranioa aberastea bultzatuko duela mehatxu egin du eta ustezko ordezkariek Irakeko baseak birritan eraso dituzte AEBetako soldaduekin. idatzi Arshad Mohammed John Irish.\nHorren truke, Estatu Batuek eta hiru aliatuek, Britainia Handiak, Frantziak eta Alemaniak, aztertutako lasaitasunarekin erantzun dute.\nErantzunak, edo baten gabeziak, Iranek mahaira itzuliko den itxaropenarekin irekiera diplomatikoa ez eteteko nahia islatzen du eta, hala ez bada, AEBetako zigorren presioak bere gain hartzen jarraituko duela adierazi dute AEBetako eta Europako funtzionarioek.\nIranek behin eta berriz eskatu die AEBei lehenbailehen arintzeko AEBetako zigorrak arintzeko Donald Trump presidente ohiak 2018an akordioa bertan behera utzi ondoren. Orduan, Trump erretiratu eta urtebetera hasi ziren itunaren urraketa propioak bertan behera utziko zituen.\n"AEBek zigorrak lehenbailehen kendu beharko lituzketela uste dute, hori ez da gertatuko", esan du anonimotasun baldintzarekin hitz egin duen AEBetako funtzionario batek.\nIranek Estatu Batuek akordioa betetzen jarraitzea nahi badu "modu onena eta modu bakarra gauza horiek eztabaidatuko diren mahaira iristea da", gaineratu du funtzionarioak.\nBi diplomatiko europarrek esan zuten ez zutela espero Estatu Batuek edo Britainia Handiak, Frantziak eta Alemaniak - informalki E3 izenarekin ezaguna - Iranek presio gehiago egitea oraingoz "probokaziotzat" jo zuen arren.\nDiplomatikoetako batek esan du egungo politika kondenatzea baina leiho diplomatikoa itxi dezakeen ezer egitea saihestea dela.\n"Arretaz zapaldu behar dugu", esan du diplomatikoak. "Ikusi behar dugu ea E3-k Iranen presako eta AEBetako zalantzak malabarizatu ditzakeen, ea aurrera egiteko bidea dugun ere".\n"Buruhandia" Iranek akordioaren urraketa azkarragoen erreferentzia zen.\nAzken astean, Iranek lankidetza murriztu du Energia Atomikoaren Nazioarteko Agentziarekin, besteak beste, deklaratu gabeko ustezko gune nuklearren ikuskapen azkarrak amaituz.\nNBEren zaindari nuklearraren txosten batek dio Iran Iran hasi dela uranioa% 20ra aberasten, 2015eko akordioaren% 3.67ko mugaren gainetik, eta Irango buruzagi nagusiak esan du Teheranek% 60ra joan daitekeela nahi izanez gero, horretarako beharrezkoa den% 90eko purutasunera hurbilduz. bonba atomikoa.\nAkordioaren muina Iranek uranioa aberasteko programa mugatuko zuen, arma nuklearrerako material fisila biltzea zailagoa izan zedin — aspalditik ukatu zuen asmo hori—, AEBen eta beste zigor ekonomiko batzuen laguntzaren truke.\nEstatu Batuek joan den astean AEBetako langileak biltzen dituzten Irakeko baseetara jaurtitako suziriak ikertzen ari direla dioten bitartean, Irango ordezkari indarrek eraso horien aspaldiko ereduetan egin dituztela susmatzen dute.\nAEBen jarrera geldiarazteko manifestazioan, Ned Price Estatu Saileko bozeramaileak astelehenean esan zuen Washingtonek "suminduta" zegoela atentatuengatik, baina ez zuela "lasai" egingo eta aukeratutako unean eta tokian erantzungo zuela.\nEuropako bigarren diplomatikoak esan du AEBetako palanka oraindik indarrean zegoela, Joe Biden presidenteak ez zituelako zigorrak kendu.\n«Iranek seinale positiboak ditu estatubatuarren aldetik. Aukera hori baliatu behar du orain ", esan du diplomatiko honek.\nAsteazkenean (otsailak 24), Price bozeramaileak kazetariei esan zien AEBek ez zutela betiko itxaron.\n"Gure pazientzia ez da mugagabea", esan du Priceek.\nAlemaniako Atzerri ministroa, Heiko Maas (Irudian) astelehenean (otsailak 22) eskatu zuen Iranen eta munduko potentzien arteko 2015eko itun nuklearra salbatzeko, Teheranen intereserako zela esan zuen. idazten du Stephanie Nebehayk.\nGenevan armagabetzeari buruzko NBEk babestutako konferentziari zuzendu zitzaion, eta adierazi zuen Biden administrazioak prest zegoela itunarekin bat egiteko, eta honakoa gaineratu zuen: "Iranen interes onena da orain bidea aldatzea, akordioa konpondu ezinean kaltetu aurretik"\nMaasek esan du Alemaniak Iranen "erabateko betetzea, gardentasun osoa eta erabateko lankidetza" espero zituela Energia Atomikoaren Nazioarteko Agentziarekin (IAEA), Rafael Grossi buruzagia igandean Teheranera egindako bidaiatik itzuli zela.


Hasi da igeriketa denboraldia Gipuzkoan - Izarraitz Igeri Elkartea - Uztarria (Azpeitia)\n2018ko urr. 30a, 22:32\nJoan den zapatuan, urriaren 27an, izan zuten Izarraitz elkarteko infantil, junior eta absolutu mailetako igerilariek Neguko Ligako lehen jardunaldia, Oñatiko Zubikoa igerilekuan.\nHonako hauek izan ziren Oñatin lehiatu ziren Izarraitzeko igerilariak: Pablo Etxeberria, Ander Etxabe, Jone Goenaga, Ixak Gesalaga, Iñaki Etxeberria, Asier Ganzarain, Joanes Astigarraga, Jurdan Arakistain, Lander Uria, Asier Zulaika, Iker Aizpuru, Intza Odriozola, Uxue Etxeberria, June Zubizarreta, Alazne Sudupe, Maialen Aiertza, Leiane Lopetegi, Ilazki Odriozola, Alaitz Mendizabal, Nerea Urbieta, Maier Lizarzaburu, June Berasategi, Nora Uria eta Judith Odriozola.\nIrailean hasi zituzten entrenamenduak Izarraitzeko igerilariek, eta bakoitzaren sasoia nolakoa den jakiteko balio izan zuen zapatuko probak. Orokorrean, nabaritu zen ligako lehen proba zela, eta lortutako denborak ez ziren esanguratsuak izan. Guztira, hamabost marka pertsonal lortu zituzten kirolariek, eta esan beharrean gaude, harro gaudela igerilariekin uretatik kanpo erakutsi zuten portaerakin. Gainera, zapatuan, lehen txapelketa izan zuten igeriketa egokituko taldekideak Izarraitzeko txanoarekin. Zorionak eta segi horrelaxe!\nBestalde, Izarraitz igeri elkarteko alebin igerilariek, Alebinen Ligako lehenengo jardunaldia izan zuten zapatuan Eibarko Ipuruako igerilekuan. Izarraitzeko honako igerilari hauek izan ziren Eibarren lehiatu zirenak: Mikel Etxeberria, Elene Sudupe), Elene Ruiz de Argandoña, Julen Artetxe, Anne Sagarmendi, Nahia Esteban, Nora Zubizarreta, Maddi Manterola, Sara Garate eta Maialen Aranguren.\nOñatiko jardunaldian, 400 metro libre eta 100 metro bularretan lehiatzeko aukera izan zuten igerilariek. Denboraldiko lehen jardunaldia izanik, urduritasuna nabari zen igerilarien artean. Dena den, uretara sartu orduko beraien maila erakutsi zuten, beste behin.


Nafarroako Gobernuak ukatu egiten die Lanbide Heziketa publikoko irakasleei itunpekoari ematen dion txertoa | LAB sindikatua Hezkuntzan eta Irakaskuntzan\nHasiera Berriak Nafarroako Gobernuak ukatu egiten die Lanbide Heziketa publikoko irakasleei itunpekoari ematen dion...\nLABek salatu nahi du Nafarroako Hezkuntza Departamentuak konparaziozko bidegabekeria egin duela Lanbide Heziketako itunpeko ikastetxeetako irakasleak txertatu dituelako, Administraziopeko ikastetxeetako irakasleak txertaketatik kanpo utzirik. Ezin dira bereizi eskolak maila akademiko berean ematen dituzten irakasleak, eskola itunduak diren ala ez kontuan hartuta, eta betiere ikastetxe publikoen kaltetan.\nLABek berriz eskatzen du txertoa jasotzeko aukera ematea Hezkuntzako irakasle guztiei, salbuespenik gabe; izan ere, inkoherentea da derrigorrezko hezkuntzako eskoletan eta itunpekoetan irakasleei txertoa jarri izana, eta ez gainerako irakasleei, arrisku-egoera berean baitaude.\nEra berean, eta arrazoi beragatik, Foru Gobernuak erabaki beharko luke txertoa ahalik eta lasterren jartzea derrigorrezkoa ez den hezkuntzako irakasleei –hala nola Lanbide Heziketako, Arte Eskolako, Hizkuntza Eskola Ofizialetako, Musika Kontserbatorioetako, Helduentzako Hezkuntzako eta abarretako langileei–.\nNafarroako Osasun Publikoaren eta Lan Osasunaren Institutuak bere garaian jakinarazi zuen ez zitzaiela txertorik jarriko derrigorrezkoa ez den Bigarren Hezkuntzan lan egiten duten irakasleei, ez baititu funtsezkotzat jotzen. Hala ere, beste autonomia-erkidego batzuetan txertaketak egiten ari dira irakasle-profil horretan. Nafarroako Gobernuak Nafarroako Osasun Publikoaren Institutuak egiten duen akatsa zuzendu behar du, irakasle guztiak funtsezko langile izendatuz eta beren lana eraginkortasunez egiteko osasunari dagokionez erabateko segurtasuna bermatuz.\nAurreko sarreraEuskara Lanbide Heziketan, 2021-2022an ere hutsaren hurrengoa Nafarroan\nHurrengo sarreraHerri ekimeneko euskaltegi pribatu homologatuen lehenengo lan-hitzarmena negoziatzeko mahaia deitu dugu